hotchpotch/miracl-hf-unified huggingface dataset:
กิมสวน
กิมสวน (เสียชีวิต ค.ศ. 209) มีชื่อในสำเนียงจีนกลางว่า จินเสฺวียน () มีชื่อรองว่าเยฺหวียนจี () เป็นตัวละครในวรรณกรรมอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนศึกในปลายยุคราชวงศ์ฮั่นตะวันออก เป็นเจ้าเมืองบุเหลงซึ่งเป็นหัวเมืองหนึ่งในแคว้นเกงจิ๋ว
กิมสวนสืบเชื้อสายมาจากกิมมี่ตี (金日磾 "จินมี่ตี") เป็นชาวเมืองเกงเตียว (京兆郡 "จิงเจ้าจฺวิ้น" ปัจจุบันอยู่บริเวณเมืองซีอาน มณฑลส่านซี) กิมสวนได้รับตำแหน่งที่ราชสำนักฮั่นแต่งตั้งให้หลายตำแหน่ง ได้แก่ "หฺวางหมินชื่อหลาง" (黃門侍郎) "อี้หลาง" (議郎) และ"จงหลางเจียง" (中郎將) ต่อมาได้เป็นเจ้าเมือง (太守 "ไท่โฉ่ว") ของเมืองบุเหลง (武陵郡 "อู่หลิงจฺวิ้น" ปัจจุบันอยู่บริเวณเมืองฉางเต๋อ มณฑลหูหนาน)
หลังจากศึกเซ็กเพ็กในปี ค.ศ. 208 ขุนศึกเล่าปี่ได้ส่งทัพโจมตีสี่หัวเมืองทางใต้ของแคว้นเกงจิ๋ว ได้แก่ เตียงสา ฮุยเอี๋ยง เลงเหลง และบุเหลง ในบันทึก"ซานฝู่เจฺหว่ลู่จู้" (三輔決錄注) ระบุว่ากิมสวนถูกสังหารในการรบ และเมืองบุเหลงถูกยึดเป็นส่วนหนึ่งในอาณาเขตของเล่าปี่ แต่ในจดหมายเหตุสามก๊กบันทึกว่าเจ้าเมืองของทั้งสี่หัวเมืองรวมถึงกิมสวนได้ยอมสวามิภักดิ์ต่อเล่าปี่
กิมสวนมีบุตรชายชื่อ กิมหัน (金禕 "จินอี") มีนามรองว่า เต๋ออี (德禕) ในปี ค.ศ. 218 กิมหันเข้าร่วมกับเกียดเป๋ง (吉本 "จี๋เปิ่น") เกงจี (耿紀 "เกิ่งจี้") อุยหลง (韋晃 "เหวย์หฺว่าง") และพรรคพวกคนอื่นๆ ก่อกบฏขึ้นที่เมืองฮูโต๋ (許 "สฺวี่" ปัจจุบันคือเมืองสฺวี่ชาง มณฑลเหอหนาน) หวังโค่นล้มอำนาจของขุนศึกโจโฉ และสามารถทำร้ายอองปิด (王必 "หวังปี้") ได้รับบาดเจ็บสาหัส แต่ท้ายที่สุดกบฏก็ถูกอองปิดและขุนพลเหยียนควัง (嚴匡) ปราบปรามราบคาบ ผู้ร่วมก่อการทั้งหมดรวมถึงกิมหันถูกจับและนำตัวไปประหารชีวิต
กิมสวนปรากฏเป็นตัวละครในนิยายอิงประวัติศาสตร์เรื่อง"สามก๊ก" ตอนที่ 53 ตรงกับใน สามก๊ก ฉบับเจ้าพระยาพระคลัง (หน) ตอนที่ 44 โดยเป็นเจ้าเมืองบุเหลง
หลังจากศึกเซ็กเพ็ก เล่าปี่คิดจะขยายอาณาเขต จึงให้ขุนพลของตนยกทัพไปตีหัวเมืองใหญ่ในแคว้นเกงจิ๋ว โดยให้เตียวหุยไปตีแคว้นบุเหลง เมื่อกิมสวนรู้ข่าวจึงปรึกษากับที่ปรึกษาและขุนพลของตนว่าจะไปรบกับเตียวหุย แต่ขงจีคัดค้านและแนะนำให้กิมสวนสวามิภักดิ์ต่อเล่าปี่ กิมสวนโกรธจึงให้ทหารนำตัวไปประหาร แต่ขุนนางทั้งหลายร้องขอชีวิตให้ขงจี กิมสวนจึงให้ไว้ชีวิต แล้วนำทัพประจันหน้ากับเตียวหุย เตียวหุยได้ตะโกนเสียงดังก้อง จนทหารกิมสวนตกใจกลัวถอยทัพกลับ เมื่อมาถึงหน้าประตูเมือง กิมสวนร้องเรียกให้ทหารเปิดประตูเมือง ขงจีจึงได้บอกกิมสวนจากบนเชิงเทินว่า ได้ยึดเมืองนี้แล้ว แล้วตนจะสวามิภักดิ์ต่อเล่าปี่ แล้วก็ยิงเกาทัณฑ์ถูกหน้าผากของกิมสวนเสียชีวิต แล้วเปิดประตูเมืองยอมสวามิภักดิ์ต่อเล่าปี่ เล่าปี่แต่งตั้งให้ขงจีเป็นเจ้าเมืองบุเหลงแทนกิมสวน
ไซเลนท์ สครีม
ไซเลนท์ สครีม () เป็นวงดนตรีร็อกสัญชาติไทย แนวโพสต์กรันจ์ โมเดิร์นร็อก มีความหนักหน่วงแบบเมทัลบางเพลง ประกอบด้วยสมาชิก 4 คนคือ “เบน - เบนจามิน เจมส์ ดูลลี่ (ร้องนำ)” อดีตนักร้องนำวง “เกียร์ไนท์”, หนึ่ง - วินัย ไตรนทีภีกดี (กีตาร์,ร้องนำ,ร้องประสานเสียง)มือกีต้าร์ที่เคยทำงานใหกับวง Area51 และยังเป็นโปรดิวเซอร์ , บิ๊ก - ฆฤณ เมฆหมอก มือเบส เคยได้รับรางวัล M-150 GBOB 2005 และ เอก - สุรสิทธิ์ เจริญรัตน์(มือกลอง) ผู้อยู่เบื้องหลังความสำเร็จของศิลปินมากมาย ภายใต้การดูแลของค่าย 9 Richter (ไนน์ริกเตอร์)
มีผลงานอัลบั้มแรก "Lost and Found" ที่มีซิงเกิลแรก "สัญญา" อัลบั้มแรกออกวางขายเมื่อ 22 ธันวาคม 2551
ยูรี อันโดรปอฟ
ยูรี วลาดีมีโรวิช อันโดรปอฟ () เป็นผู้นำสหภาพโซเวียตคนที่ 4 เลขาธิการกลางคณะกรรมาธิการกลางพรรคคอมมิวนิสต์แห่งสหภาพโซเวียต ประธานคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต เอกอัครทูตสหภาพโซเวียตประจำสาธารณรัฐประชาชนฮังการีระหว่างปี 1954 ถึงปี 1957 และ ประธานคณะกรรมาธิการเพื่อความมั่นคงแห่งรัฐ ระหว่างปี 1967 ถึงปี 1982 อันโดรปอฟเป็นผู้นำหัวปฏิรูปที่มีบทบาทสำคัญต่อการเมืองของสหภาพโซเวียต เพราะเป็นคนที่พยายามจัตระเบียบ และ ยกระดับคุณภาพการทำงานในวงราชการ ความเป็นผู้นำของเขาทำให้ อันโดรปอฟ ได้รับเลือกให้เป็นสมาชิกของโปลิตบูโร ในปี 1973 และเป็นผู้สืบทอดอำนาจต่อจากเลโอนิด เบรจเนฟ ในปี 1982
โอลิมปิก แดม
โอลิมปิก แดม () เป็นศูนย์กลางเหมืองแร่ของรัฐเซาท์ออสเตรเลีย ตั้งอยู่ห่างจากเมืองแอดิเลด เมืองหลวงของรัฐเซาท์ออสเตรเลียไปทางตะวันตกเฉียงเหนือประมาณ 550 กิโลเมตร ที่นี่เป็นแหล่งแร่ทองแดง, ทอง, เงิน และยูเรเนียมขนาดมหึมา มีทั้งกิจกรรมขุดแร่ใต้ดิน และโรงงานแยกแร่ในที่เดียวกัน โอลิมปิก แดมนี้ เป็นแหล่งแร่ยูเรเนียมที่ใหญ่ที่สุดในโลก ถึงแม้ว่าแร่ยูเรเนียมจากที่นี่จะเป็นแหล่งรายได้ส่วนน้อยเท่านั้น
โอลิมปิก แดมถูกค้นพบใน พ.ศ. 2518 โดยบริษัทเวสเทิร์นไมน์นิง คอร์ปูเรชัน () หรือ ดับบิวเอ็มซี รีซอร์ซเซส () ในปัจจุบัน เริ่มดำเนินการขุดแร่ครั้งแรกเมื่อ พ.ศ. 2530 ปัจจุบัน ตกเป็นกรรมสิทธิ์ของบริษัท บีเฮชพี บิลลิตัน () บริษัทแม่ของดับบิวเอ็มซี รีซอร์ซเซส โดยมีการโดนทรัพย์สินในปี พ.ศ. 2548 ปัจจุบัน การขุดเหมืองนี้ใช้เทคนิกวิศวกรรมที่เรียกว่า "Sublevel Open Stopping" โดยใช้เครื่องมือสมัยใหม่ที่ให้ประสิทธิผลสูง จากการสำรวจในเดือนมีนาคม พ.ศ. 2548 พบว่า โอลิมปิก แดมผลิตแร่ได้ถึง 9.1 ล้านตันต่อปี เป็นเหมืองแร่ที่มีกำลังผลิตสูงสุดในออสเตรเลีย และใน พ.ศ. 2548นี้เอง มีการขุดทองแดงมากกว่า 220,000 และ ยูเรเนียม ออกไซด์ 4,500 ตัน ทองแดงและยูเรเนียม ออกไซด์ที่ขุดได้นี้จะถูกส่งไปยังพอร์ท แอดิเลด คนงานในเหมืองส่วนใหญ่จะอาศัยอยู่ในเมือง ร็อซบี ดาว์นส์และอันดามูกา มีเที่ยวบินโดยสารเดินทางสู่โอลิมปิกแดมสามารถลงจอดได้ที่ท่าอากาศยานโอลิมปิกแดม
โอลิมปิก แดมใช้น้ำบาดาลจากอ่างเก็บน้ำ เกรท อาเทเซียวันละ 35 ล้านลิตร กลายเป็นอุตสาหกรรมที่ใช้น้ำบาดาลสูงที่สุดในซีกโลกใต้
แผนการขยายกำลังผลิตนั้น มีเป้าหมายอยู่ที่ 40ล้านตันต่อปี โดยมุ่งผลิตทองแดงปีละ 450,000 ตัน และยูเรเนียม ออกไซด์ปีละ 14,000 ตัน แผนการขยายากำลังผลิตจะเริ่มลงมือในช่วงกลางปีพ.ศ. 2551 และจะแล้วเสร็จในปีพ.ศ. 2556
ปีพ.ศ. 2550 บริษัทบีเฮชพี บิลลิตันกลายเป็นที่สนใจต่อสื่อมวลชนเนื่องจากความล่าช้าในการส่งรายงานผลกระทบต่อสิ่งแวดล้อม() สำหรับแผนการขยายกำลังผลิตที่โอลิมปิก แดม และความไม่เหมาะสมในแผนการขยายกำลังผลิต
ภาษีทางอ้อม
ภาษีทางอ้อม (indirect tax) เป็นภาษีอากรที่เรียกเก็บจากผู้บริโภคหรือเป็นภาษีที่เป็นการผลักภาระให้กับผู้ซื้อหรือผู้บริโภคเป็นผู้รับชำระภาษีอากรแทนผู้ขาย ซึ่งจะแบ่งออกเป็น 3 ประเภทด้วยกัน
โอบามะ
โอบามะ () เป็นเมืองในประเทศญี่ปุ่น ตั้งอยู่ในจังหวัดฟูกูอิ เมืองโอบามะติดกับอ่าววากาซะ มีพื้นที่ 232.85 ตร.กม. ตามสัมมโนปี 2548 เมืองโอบามะ มีประชากร 32,185 คน
เน็กไท
เน็กไท () มีวิวัฒนาการมาจากคราแวต (cravat) โดยช่างตัดเสื้อชาวอเมริกัน Jesse Langsdorf ได้ออกแบบโดยการตัดผ้าเฉียง ๆ และจดสิทธิบัตรไว้ในปี ค.ศ. 1924 จนคริสต์ทศวรรษ 1950 เน็กไทได้รับความนิยมสูงสุดจนเป็นที่มาของประโยค "a man wasn't fully dressed until he had put on his tie." (ผู้ชายยังแต่งตัวไม่เต็มที่ถ้าไม่ได้ผูกไท)
เน็กไทเริ่มกลายเป็นแฟชั่นในคริสต์ทศวรรษ 1970 โดย Ralph Lauren ห้องเสื้อชื่อดังแห่งอเมริกาได้ออกแบบเน็กไทที่มีความกว้าง 10 เซนติเมตร ในคริสต์ทศวรรษ 1980 มีการวาดและพิมพ์งานศิลปะของศิลปินลงบนเน็กไท
ถึงแม้ว่าเน็กไทจะได้รับความนิยมไปทั่วทุกมุมโลก แต่ชาวตะวันออกกลางไม่เคยสนใจวัฒนธรรมตะวันตกเลย ส่วนมากจะสวมเพียงเสื้อเชิ้ตและสูทหนึ่งตัวก็เป็นทางการแล้ว แม้แต่ประเทศโบลิเวียซึ่งอยู่ทางตอนกลางของทวีปอเมริกาใต้ก็ไม่ได้หลงใหลวัฒนธรรมตะวันตกทั้งหมด
ในปัจจุบันวิธีผูกเน็กไทที่นิยมตามแบบสากลซึ่งมีการใช้ในประเทศไทยมี 5 วิธี ได้แก่ ซิมเปิลนอต, ฟอร์อินแฮนด์นอต, ฮาล์ฟวินด์เซอร์นอต, ทราดิชันนัลวินด์เซอร์นอต และแพรตนอต (เชลบีนอต)
คู่รักอลวน มายาอลเวง
คู่รักอลวน มายาอลเวง เป็นภาพยนตร์ประเภท โรแมนติก/ตลก กำกับโดย โจ ร็อธ ผู้เขียนบทภาพยนตร์โดย บิลลี่ คริสตัล และ Peter Tolan
เชียร์ เชียร์ จี๊ด จี๊ด วี๊ดหวานเผ็ด
เชียร์ เชียร์ จี๊ด จี๊ด วี๊ดหวานเผ็ด ภาพยนตร์แนว ตลก ที่ออกฉายเมื่อปี ค.ศ. 2001 กำกับโดย ฟรานซีเน่ แม็คดูกัลล์
มหานครแห่งรัก
มหานครแห่งรัก ( แปลว่า "ปารีส...ฉันรักเธอ") เป็นภาพยนตร์ความยาว 2 ชั่วโมง ที่ออกฉายในปี พ.ศ. 2549 ประกอบด้วยภาพยนตร์สั้นจำนวน 18 เรื่อง กำกับโดยผู้กำกับ 21 คน โดยในแต่ละเรื่องผู้กำกับมีอิสระในการเขียนบท คัดเลือกนักแสดง และเทคนิคการถ่ายทำ ภาพยนตร์ทั้ง 18 เรื่องไม่มีเนื้อหาเกี่ยวข้องกัน เพียงแต่กล่าวถึงความรัก ในแง่มุมต่างๆ ที่เกิดขึ้นในกรุงปารีส
ภาพยนตร์ทั้ง 18 เรื่อง ตั้งชื่อตามหมายเลข "ตำบล" (arrondissement) ทั้ง 20 ตำบลของปารีส ประกอบด้วย
จากความสำเร็จของภาพยนตร์เรื่องนี้ ทีมงานสร้างได้ประกาศสร้างภาพยนตร์ภาคต่อ New York, I Love You เนื้อหากล่าวถึงความรัก ในแง่มุมต่างๆ ที่เกิดขึ้นในมหานครนิวยอร์ก สหรัฐอเมริกา กำหนดออกฉายในวันวาเลนไทน์ พ.ศ. 2552
ปากีสถานเชื้อสายไทย
ชาวปากีสถานเชื้อสายไทย คือกลุ่มชนผู้มีเชื้อสายไทยหรือมีสัญชาติไทย มีถิ่นพำนักอาศัยอยู่ในประเทศปากีสถาน ทั้งอย่างถาวรหรือชั่วคราว ชาวไทยในปากีสถานนี้อาศัยกระจายอยู่ตามหัวเมืองใหญ่ ๆ เช่น อิสลามาบาด ลาฮอร์ หรือการาจี และมีชาวไทยจำนวนมากเฉพาะที่บัตตากรามในแคว้นไคเบอร์ปัคตูนควา ซึ่งเข้าไปตั้งถิ่นฐานนานหลายสิบปีมาแล้ว
ชุมชนไทยในบัตตะกราม เริ่มเกิดขึ้นโดยชาวปากีสถานรุ่นแรก ๆ อพยพเข้ามาสู่ประเทศไทยในช่วงหลังสงครามโลกครั้งที่สองไม่นานนัก โดยเดินทางลัดจากปากีสถาน เข้ามาประเทศอินเดีย (แต่เดิมยังรวมกับปากีสถานเป็นประเทศเดียวกัน) ตัดเข้าประเทศพม่าในปัจจุบัน และเข้าทางด่านแม่สอด จังหวัดตาก และเข้ามาตั้งรกรากในจังหวัดลพบุรี และสระบุรี เมื่อมาอยู่เมืองไทยก็มาแต่งงานมีครอบครัวกับคนไทย ต่อมาได้อพยพกลับประเทศปากีสถานเพื่อกลับไปรับมรดกที่ดิน เวลากลับนั้นเองก็ได้นำครอบครัวชาวไทยมาอยู่ที่นี่ด้วย
ปัจจุบันชุมชนไทยโดยเฉพาะที่บัตตากราม () ในแคว้นไคเบอร์ปัคตูนควา () มีครอบครัวเชื้อสายไทยอยู่ประมาณ 50 ครอบครัว ในบัตตากรามเองก็มีโรงแรมชื่อ "ไทยโฮเต็ล" ซึ่งในโรงแรมเองก็มีการบริการอาหารไทยด้วย
นอกจากกลุ่มผู้ตั้งถิ่นฐานระยะยาวในบัตตากราม ก็ยังมีชาวไทยพำนักอยู่ตามหัวเมืองต่าง ๆ โดยมากเป็นนักศึกษา รองลงมาเป็นแรงงาน ในปี พ.ศ. 2544 มีชาวไทยอาศัยอยู่ในปากีสถาน 363 คน และในปี พ.ศ. 2554 จนถึง 2561 เฉพาะกลุ่มนักศึกษาไทยในปากีสถานมีอยู่ราว 600 คน
วันที่ 8 มิถุนายน พ.ศ. 2561 นักศึกษาไทยมุสลิมในปากีสถานจำนวนห้าคนถูกจับกุมในท่าอากาศยาน เพราะพยายามลอบนำอาวุธปืนขึ้นเครื่องบินกลับประเทศไทย
ชาวปากีสถานเชื้อสายไทยกลุ่มนี้ คนรุ่นแรกที่มีอายุ 70 ปี ขึ้นไปยังสามารถพูดภาษาไทยได้ แต่สำเนียงแปร่งไปบ้าง และไม่นิยมใช้สื่อสารกัน ส่วนคนรุ่นหลังที่เป็นลูกหลานของคนกลุ่มแรก ๆ ที่เกิดในประเทศปากีสถาน จะพูดไทยได้น้อย และหลายคนพูดไทยไม่ได้เลย ส่วนมากใช้ภาษาพัชโต เนื่องจากสืบเชื้อสายจากชาวพัชโตหรือปาทานอยู่แล้ว นอกจากนี้ยังพูดภาษาอูรดูซึ่งเป็นภาษาราชการของประเทศ รวมทั้งสามารถใช้ภาษาอาหรับได้เพราะเป็นภาษาทางศาสนา พบมากในกลุ่มนักศึกษา
ส่วนกลุ่มนักศึกษาที่เข้ามาศึกษาในปากีสถานซึ่งร้อยละ 75 มาจากสามจังหวัดชายแดนภาคใต้ ซึ่งใช้ภาษามลายูปัตตานีในชีวิตประจำวัน แต่พวกเขาก็ไม่สันทัดการใช้ภาษาไทย และเคอะเขินที่จะพูดภาษาไทยเพราะเกรงว่าจะไม่ชัด
ชาวปากีสถานเชื้อสายไทยกลุ่มนี้อยู่ในชุดแต่งกายประจำชาติของประเทศปากีสถาน ทุกคนยังรู้การทักทายด้วยการไหว้แบบไทยอยู่ แม้ว่าในปัจจุบันชาวไทยกลุ่มนี้อยู่ภายใต้วัฒนธรรมปาทานอยู่ โดยตามธรรมเนียมของปาทาน สุภาพสตรีจะอยู่แต่ในบ้าน ไม่ค่อยออกมาพบปะคนแปลกหน้าและสตรีจะมีทางเข้า-ออกเป็นสัดส่วนต่างหาก และชาวไทยกลุ่มนี้จะเคร่งครัดในศาสนาอิสลาม
โมริ รัมมารุ
โมริ รัมมารุ () เป็นลูกชายของโมริ โยชินาริและเป็นน้องชายของ โมริ นากาโยชิ โมริ รัมมารุ มีชื่อเดิมว่า โมริ นากาซาดะ รันมารุเกิดที่แคว้นมิโนะ ในประเทศญี่ปุ่น เมื่อวัยเด็กรันมารุเป็นผู้รับใช้ของโอดะ โนบูนางะ ด้วยความที่โนบูนางะไว้ใจเขา จึงแต่งตั้งให้เขาเป็นผู้จัดกำลังที่น่าเชื่อถือ และหลังจากที่ทาเกดะ คัตสึโยริเสียชีวิต เขาได้รับรางวัล 50,000 โคคุที่ปราสาทอิวามูระ รัมมารุและน้องชายของเขาร่วมกันปกป้องโอดะ โนบูนางะ และหลังจากนั้น โมริ รัมมารุ ผูกมัดและฆ่าตัวตายโดยการคว้านท้องพร้อมกับโนบูนางะ
ปล่อง
ปล่อง ()อาจหมายถึง
การรื้อปรับระบบ
การรื้อปรับระบบ () ในการจัดการธุรกิจ หมายถึง การรื้อระบบการทำงานใหม่ทั้งหมด ทั้งกระบวนการธุรกิจแบบใหม่ แล้วนำสิ่งที่ปรับปรุงใหม่ไปใช้ให้เกิดประโยชน์ เพื่อเพิ่มขีดความสามารถทางการแข่งขัน และเพื่อปรับตัวให้ทันกับการเปลี่ยนแปลงของสภาพแวดล้อมต่างๆ เป็นการทำเพื่อความอยู่รอดขององค์กร
มาโฮสึไค โนะ โยรุ
มาโฮสึไค โนะ โยรุ () เป็น นิยาย ที่แต่งขึ้นโดย นาสุ คิโนโกะ สมาชิกของสตูดิโอ ไทป์-มูน วางจำหน่ายครั้งแรกในวันที่ 28 กรกฎาคม 1996 โดยหลังจากที่ประสบความสำเร็จอย่างล้นหลามกับ "ซึกิฮิเมะ" และ "เฟท/สเตย์ ไนท์" ไปก่อนหน้านี้ ทางสตูดิโอได้แถลงข้อมูลเกี่ยวกับ วิชช่วล โนเวล โปรเจกต์ล่าสุดที่กำลังอยู่ระหว่างขั้นตอนการผลิต ซึ่งข้อมูลเพิ่มเติมได้ถูกตีพิมพ์ลงในนิตยสาร "ไทป์-มูน เอซ" ที่ได้วางจำหน่ายในวันที่ 21 เมษายน 2008
มิชิ
มิชิ () เป็นซิงเกิลที่ 23 ของเอ็กซ์ไซล์ ออกจำหน่ายวันที่ 14 กุมภาพันธ์ พ.ศ. 2550 ในรูปแบบซิงเกิลแม็กซี จำกัดจำนวนขายเพียงแค่หนึ่งแสนแผ่นเท่านั้น เปิดตัวในอันดับ 1 ชาร์ตออริกอนด้วยยอดขาย 84,096 ชุด และมียอดขายรวม 112,106 ชุด เป็นซิงเกิลอันดับที่ 76 ของชาร์ตออริกอนประจำปี พ.ศ. 2550
เพลง "มิชิ" เพลงเป็นประกอบโฆษณา music.jp และนอกจากนี้ยังเป็นเพลงประกอบรายการ "MUSIC FIGHTER" ประจำเดือนกุมภาพันธ์ พ.ศ. 2550 ทางช่องนิปปอนทีวี
ในซิงเกิลนี้ได้มีเพลง "มิชิ" ฉบับพิเศษเป็นฉบับคอรัสจาก "NHK Tokyo Children Chorus" และ "Ritsuyuukai Youth Choir"
มิวสิกวีดีโอเพลงนี้ได้ถ่ายทำที่มหาวิทยาลัยสตรีโตเกียวคริสเตียนและมหาวิทยาลัยริคเคียว และในดีวีดีข้อมูลของวงพากษ์เสียงโดย เคย์ แกรนท์
บุษราคัม
บุษราคัม (Yellow sapphire) เป็นอัญมณีประเภทคอรันดัมที่มีสีเหลือง พบได้ในธรรมชาติเป็นแร่เดียวกับทับทิม ไพลิน เขียวส่อง พัดพารัดช่า และพวก Fancy sapphire แต่ส่วนใหญ่ที่ขายในท้องตลาดจะได้จากการเผาพลอยคอรันดัมที่มีสีเหลืองจาง มีตำหนิสีอื่นปนบ้าง(เหลือง,เขียว,นำเงินมาปนกัน) และสีเขียว(เขียวส่อง) ทำให้มีสีสวยงาม เข้มขึ้นขายได้ราคาสูง พลอยบุษราคัมสีจะมีตั้งแต่เหลืองอ่อนเรียกบุษย์น้ำเพชร, สีอมเขียวเรียกว่าบุษย์น้ำแตง, สีเหลืองทองเรียกบุษย์น้ำทอง, สีคล้ายเหล้าเรียกบุษย์น้ำแม่โขง, สีเหลืองเข้มมากเรียกบุษย์น้ำขมิ้นเน่า, สีเหลืองออกส้มเรียกว่าบุษย์น้ำจำปา , บุษย์น้ำแม่โขงและน้ำทองเป็นที่นิยมจะมีราคาแพง โดยน้ำโขงจะแพงกว่า ลักษณะที่ดีควรเลือกพลอยที่เจียระไนได้สัดส่วน ก้นไม่บางจนเกินไป ใสไม่มีตำหนิที่มองเห็นได้ด้วยตาเปล่า พลอยจึงจะมีประกายงดงาม แหล่งบุษราคัมที่สำคัญคือ ประเทศไทย อาทิเช่น จันทบุรี และ กาญจนบุรีตราด รวมถึง ประเทศศรีลังกา ทวีปแอฟริกา ออสเตรเลียและอื่นๆ
โรงเรียนสวนกุหลาบวิทยาลัย สระบุรี
โรงเรียนสวนกุหลาบวิทยาลัย สระบุรี (อังกฤษ: Suankularb Wittayalai Saraburi School) (อักษรย่อ: ส.ก.บ., S.K.B.) เดิมชื่อ "โรงเรียนปากเพรียววิทยาคม" เป็นโรงเรียนมัธยมศึกษา ในเครือสวนกุหลาบฯลำดับที่ 8 ของกลุ่มโรงเรียนสวนกุหลาบวิทยาลัย ตั้งอยู่ที่ ตำบลปากเพรียว อำเภอเมืองสระบุรี จังหวัดสระบุรี
โรงเรียนสวนกุหลาบวิทยาลัย สระบุรี (สวนสระบุรี) เป็นหนึ่งในสถาบันสวนกุหลาบวิทยาลัย ทั้ง 11 สวน โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในเครือสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ
โรงเรียนสวนกุหลาบวิทยาลัยสระบุรี เดิมมีชื่อว่า โรงเรียนปากเพรียววิทยาคม สังกัดกรมสามัญศึกษา กระทรวงศึกษาธิการได้ประกาศจัดตั้งขึ้นเมื่อ วันที่ 22 กุมภาพันธ์ พ.ศ. 2537 โดยเปิดสอนระดับมัธยม โดยเปิดเรียนวันแรก ในวันที่ 12 พฤษภาคมพ.ศ. 2537 มีนักเรียนจำนวน 109 คน ครูจำนวน 6 คน มีนายไพบูรย์ เพ็งพูล เป็นผู้บริหารคนแรกและบุกเบิกก่อตั้ง ในระยะแรกอาคารเรียนยังก่อตั้งไม่เสร็จ ได้ขออาศัยวัดสุวรรณคีรี ซึ่งอยู่ฝั่งตรงข้ามในปัจจุบันเป็นที่ทำการเรียนการสอนนักเรียนอยู่ประมาณ 2 ปีเศษ จึงได้ย้ายมาพื้นที่ปัจจบัน ตั้งแต่วันที่ 12 กันยนยน 2539 เป็นต้นมา จนถึงปัจจุบัน โรงเรียนมีอาคารเรียน 3 อาคารต่อมาผู้อำนวยการ จตุรงค์ เกิดปั้น เป็นผู้นำสู่การเปลี่ยนแปลงและพัฒนาโรงเรียนครั้งสำคัญ จากโรงเรียนปากเพรียววิทยาคม
จากมติที่ประชุมของโรงเรียน ซึ่งดำรงโดยผู้อำนวยการจตุรงค์ เกิดปั้น ได้ดำเนินการ สมาคมศิษย์เก่า และสมาคมครูผู้ปกครอง ในพระบรมราชูปถัมป์ พร้อมด้วยโรงเรียนสวนกุหลาบวิทยาลัย มีมติให้โรงเรียนปากเพรียววิทยาคม เป็นเครือข่ายของโรงเรียน สวนกุหลาบวิทยาลัย ลำดับที่ 8 โดยให้ชื่อว่า " โรงเรียนสวนกุหลาบวิทยาลัย สระบุรี " ณ วันที่ 6 กุมภาพันธ์ 2549ตั้งแต่นั้น เป็นต้นมา โรงเรียนจึงเปลี่ยนชื่อย่างเป็นทางการว่า โรงเรียนสวนกุหลาบวิทยาลัย สระบุรี SuanKularb Wittayalai Saraburi โดยผู้อำนวยการ จตุรงค์ เกิดปั้น จนกระทั่งเกษียณอายุราชการเมื่อวันที่ 30 กันยายน 2552 ในปัจจุบันท่านที่ดำรงตำแหน่งผู้อำนวยการโรงเรียนสวนกุหลาบวิทยาลัย สระบุรี คือ ท่านผู้อำนวยการธนิต มูลสภา
เพลงมาร์ชชมพูฟ้า
เพลงกลิ่นกุหลาบ
เพลงกุหลาบคืนสวน
เพลงกุหลาบที่ไม่เคยโรย
เพลงจากแดนสวน
เพลงชมพู-ฟ้า อาลัย
เพลงชมพู-ฟ้า คู่ใจ
เพลงวันสมานมิตร
เพลงสู่แดนสวน
เพลงหอมกลิ่นกุหลาบ
เพลงจตุรมิตร
เพลงร้อยสิบปีที่เรารอคอย
เพลงวันดอกกุหลาบ
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่างๆ ของประเทศไทยทั้งหมด 11 แห่ง 
มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 สวนไปในทิศทางเดียวกัน ได้แก่
สินนภา สารสาส
สินนภา สารสาส นักดนตรี นักแต่งเพลง โปรดิวเซอร์ชาวไทย อดีตสมาชิกร่วมวงดนตรีบัตเตอร์ฟลาย และมีผลงานร่วมกับ จิรพรรณ อังศวานนท์ ในแนวโพรเกรสซีฟร็อก ผสมผสานกับดนตรีไทย ใช้ชื่อผลงานว่า "เอกรงค์"
สินนภา สารสาส เป็นพระธิดา ในพระองค์หญิง อินทุรัตนา บริพัตร (พระธิดา ในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต) กับ ร้อยเอก สมหวัง สารสาส (บุตร พระสารสาสน์พลขันธ์ (ลอง สุนทานนท์)) มีพี่น้องร่วมบิดา-มารดาคือ ธรณินทร์ และสันติ สารสาส และมีน้องต่างมารดาสี่คน คือ วรวรรณ, สันติทวี, ศรีภพ และชินเวศ สารสาส นอกจากนี้เธอยังมีศักดิ์เป็นลูกพี่ลูกน้องกับ หม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร เมื่อนับจากฝ่ายพระมารดา
สินนภา สมรสกับ อนันต์ ตาราไต ต่อมาได้หย่าร้าง
จารุพัตรา ศุภชลาศัย
ท่านหญิงจารุพัตรา ศุภชลาศัย (พระนามเดิม: หม่อมเจ้าจารุพัตรา อาภากร; ประสูติ: 29 พฤษภาคม พ.ศ. 2447 — สิ้นชีพิตักษัย: 21 พฤษภาคม พ.ศ. 2516) เป็นพระธิดาพระองค์ใหญ่ในพระเจ้าบรมวงศ์เธอ กรมหลวงชุมพรเขตรอุดมศักดิ์ ประสูติแต่หม่อมกิม อาภากร ณ อยุธยา (ธิดานายตั๊น ชุ่นเพียว)
หม่อมเจ้าจารุพัตรา อาภากร ทรงลาออกจากฐานันดรศักดิ์แห่งราชวงศ์ เพื่อสมรสกับหลวงศุภชลาศัย รองผู้บัญชาการทหารเรือ อธิบดีกรมพลศึกษาคนแรก เป็นผู้ดำเนินการจัดสร้าง กรีฑาสถานแห่งชาติ เมื่อวันที่ 2 สิงหาคม พ.ศ. 2476 มีบุตรธิดา 5 คน ได้แก่
ร็อกแมน (แก้ความกำกวม)
ร็อกแมน หรือ ร็อคแมน (Rockman) อาจหมายถึง
ร็อกแมน (มาร์เวลคอมิกส์)
ร็อกแมน (Rockman) เป็นตัวละครการ์ตูนซูเปอร์ฮีโรจากมาร์เวลคอมิกส์ โดยปรากฏตัวในการ์ตูนเรื่อง U.S.A. Comics ฉบับเดือนสิงหาคม ค.ศ. 1941 โดยในช่วงเวลานั้น ผู้วาด และผู้ออกแบบตัวละครไม่ได้มีการระบุไว้ภายในหนังสือการ์ตูน อย่างไรก็ตามผู้วาดและออกแบบหน้าปกวาดโดย ชาลส์ นิโคลัส และ เบซิล วูลเวอร์ตัน
รายชื่อยานขับไล่ในสตาร์ วอร์ส
ยานขับไล่ () เป็นยานอวกาศที่ใช้ในทางทหารในภาพยนตร์ นวนิยาย เกม และสื่ออื่นๆ ชุดสตาร์ วอร์ส ยานขับไล่เป็นพาหนะที่มีบทบาทมากมายในสตาร์ วอร์สทั้งสองไตรภาค ยานขับไล่ที่เป็นที่รู้จักมากที่สุดก็คือเอ็กซ์วิงไฟต์เตอร์
ยานขับไล่ () เป็นยานอวกาศขนาดเล็กแต่มีความคล่องตัว ซึ่งถูกออกแบบสำหรับทางทหาร
ยานขับไล่ส่วนใหญ่มักจะบินโดยนักบินที่เป็นสิ่งมีชีวิต แม้ว่ามีบ้างที่จะควบคุมโดยรีโมตหรือโดยปัญญาประดิษฐ์ ยานขนาดเบาเหล่านี้ถูกออกแบบมาเพื่อทำการโจมตีส่วนที่เปราะบางและเป้าหมายที่ต้องมีความแม่นยำสูง
ในการรบของกองยาน ยานขับไล่จะทำหน้าที่ร่วมกับยานหลวง ซึ่งจะทำหน้าที่เขาโจมตีเมื่อยานรบมีเกราะที่อ่อนแอลงหรือล้มเหลว อันเนื่องมาจากการยิงของยานหลวง เพียงลำพัง ยานขับไล่ำม่สามารถเจาะทะลุเกราะของยานหลวงได้ แต่ในบางกรณีก็แสดงให้เห็นว่ามันก็ยังสามารถเข้าจู่โจมใส่ส่วนสำคัญได้เช่นกัน
การ์ฟิลด์ 2 ตอน อลเวงเจ้าชายบัลลังก์เหมียว
การ์ฟิลด์ 2 ตอน อลเวงเจ้าชายบัลลังก์เหมียว ภาพยนตร์คนแสดง จากเรื่อง การ์ฟิลด์ เดอะ มูฟวี่ เขียนบทภาพยนตร์โดย Joel Cohen และ Alec Sokolow
การจัดประเภทดาวฤกษ์
ในวิชาดาราศาสตร์ การจัดประเภทของดาวฤกษ์ คือระบบการจัดกลุ่มดาวฤกษ์โดยพิจารณาจากอุณหภูมิพื้นผิวของดาวและคุณลักษณะทางสเปกตรัมที่เกี่ยวข้อง และอาจมีรายละเอียดปลีกย่อยอื่นๆ ติดตามมาก็ได้ อุณหภูมิของดาวฤกษ์หาได้จาก กฎการแทนที่ของเวียน แต่วิธีการนี้ทำได้ค่อนข้างยากสำหรับดาวที่อยู่ห่างไกลออกไปมากๆ สเปกโตรสโกปีของดาวทำให้เราสามารถจัดประเภทดาวได้จากแถบการดูดกลืนแสง ซึ่งสามารถสังเกตเห็นได้เฉพาะในช่วงอุณหภูมิเฉพาะเจาะจงช่วงหนึ่ง การจัดประเภทของดาวฤกษ์แบบดั้งเดิมมีการจัดระดับตั้งแต่ A ถึง Q ซึ่งเป็นที่มาของการกำหนดรหัสสเปกตรัมในปัจจุบัน
ระหว่างช่วงคริสต์ทศวรรษ 1860 ถึง 1870 นักวิชาการด้านสเปกโตรสโกปีของดาวฤกษ์ยุคแรก ๆ ชื่อ คุณพ่อแองเจโล เซคคิ ได้คิดค้นระบบจัดประเภทของดาวเคราะห์แบบเซคคิขึ้นเพื่อช่วยแบ่งประเภทสเปกตรัมที่ได้จากการสังเกต ปี ค.ศ. 1866 เขาได้พัฒนาระบบจัดแบ่งสเปกตรัมออกเป็น 3 ระดับ: ดังนี้เซคคิได้ค้นพบดาวคาร์บอนในปี ค.ศ. 1868 เขาจัดดาวประเภทนี้แยกไว้เป็นประเภทต่างหาก คือเมื่อถึงปี ค.ศ. 1877 เขาได้เพิ่มการจัดระดับอีกหนึ่งระดับ คือ
ช่วงปลายคริสต์ทศวรรษ 1890 การจัดระดับแบบนี้เสื่อมความนิยมลงไป การจัดระดับของฮาร์วาร์ดเริ่มเข้ามาแทนที่ ซึ่งปรากฏในหัวข้อถัดไป
การจัดระดับดาวฤกษ์ของฮาร์วาร์ดเป็นรูปแบบการจัดหนึ่งมิติ แต่ละระดับจะบ่งชี้ถึงอุณหภูมิบรรยากาศของดาวฤกษ์โดยเรียงลำดับจากดาวที่ร้อนที่สุดไปยังดาวที่เย็นที่สุด ดังแสดงในตารางต่อไปนี้ (โดยเปรียบเทียบมวล รัศมี และความส่องสว่างของดาวฤกษ์เทียบกับดวงอาทิตย์)
หาน เกิง
หาน เกิง (; เกิด 9 กุมภาพันธ์ 2527) หรือชื่อในเกาหลีคือ ฮันกย็อง () เป็นสมาชิกชาวจีนเพียงคนเดียวในวงซูเปอร์จูเนียร์ เขาได้รับการเชื้อเชิญมาเป็นศิลปินฝึกหัดในสังกัด SM Entertainment เมื่อตอนอายุ 19 ปี หลังจากที่ชนะการประกวด H.O.T. China Audition จนได้มาเป็นหนึ่งในวงซูเปอร์จูเนียร์ และเมื่อไม่นานมานี้ เขาได้เป็นหัวหน้าวง Super Junior - M ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจวมี่ ส่วนวงซูเปอร์จูเนียร์ ที่ได้ร่วมทำงานในยูนิตนี้มีห้าคน คือ ฮันกย็อง ดงแฮ ซีวอน คยูฮย็อน และ รยออุค
นอกจากผลงานเพลงร่วมกับวงซูเปอร์จูเนียร์ ฮันกยองยังได้ทำงานร่วมกับนักร้องสาวชาวจีนที่อยู่ในสังกัดเดียวกันคือจางรีอิน โดยการถ่ายทำมิวสิกวิดีโอเพลง Timeless, I will และ Lovers โดยงานนี้ได้ทำการถ่ายทำร่วมกับเพื่อนร่วมวงกับ ชเวซีวอน และนักแสดงสาวอย่าง อียอนฮี
ปัจจุบัน หาน เกิง ลาออกจากวงซูเปอร์จูเนียร์แล้ว
มวลดวงอาทิตย์
มวลดวงอาทิตย์ เป็นวิธีพื้นฐานในการบรรยายค่ามวลในทางดาราศาสตร์ สำหรับใช้อธิบายถึงมวลดาวฤกษ์หรือมวลดาราจักร มีค่าเท่ากับมวลของดวงอาทิตย์ คือประมาณ 2 โนนิลเลียนกิโลกรัม หรือเท่ากับ 332,950 เท่าของมวลของโลก หรือ 1,048 เท่าของมวลของดาวพฤหัสบดี สัญลักษณ์และค่าพื้นฐานของมวลดวงอาทิตย์แสดงได้ดังนี้
เราสามารถบรรยายมวลดวงอาทิตย์ในรูปของระยะทางเป็นปี คือระยะห่างจากโลกถึงดวงอาทิตย์ (หนึ่งหน่วยดาราศาสตร์ หรือ AU) กับค่าคงที่แรงโน้มถ่วง ("G") ได้ดังนี้
จนกระทั่งปัจจุบันยังไม่สามารถบอกตัวเลขที่แท้จริงของหน่วยดาราศาสตร์หรือค่าคงที่แรงโน้มถ่วงได้อย่างถูกต้อง อย่างไรก็ดี การอธิบายถึงมวลสัมพันธ์ของดาวเคราะห์อื่นในระบบสุริยะหรือในระบบดาวคู่ด้วยหน่วยของมวลดวงอาทิตย์ มิได้มีความจำเป็นต้องทราบถึงค่าแท้จริงเหล่านั้น ดังนั้นการบรรยายถึงมวลต่าง ๆ ด้วยหน่วยของมวลดวงอาทิตย์จึงเป็นวิธีที่มีประโยชน์ที่สุด
หนึ่งมวลดวงอาทิตย์สามารถแปลงเป็นหน่วยต่าง ๆ ได้ดังนี้:
ในทฤษฎีสัมพัทธภาพทั่วไปมักจะอ้างถึงมวลในหน่วยของระยะทาง ดังนี้
เนวิลล์ ซัททอลล์
เนวิลล์ ซัททอลล์ () เป็นอดีตนักฟุตบอลทีมชาติเวลส์ มีชื่อเสียงอย่างมากในช่วงที่เป็นนักเตะของเอฟเวอร์ตัน เขาได้รับการยกย่องให้เป็นหนึ่งในผู้รักษาประตูที่ดีที่สุดในยุคนั้น และเคยได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษ ในปี 1985 รวมทั้งได้รับเครื่องราชอิสริยาภรณ์ MBE ชั้นที่ 5 (บริติชเมมเบอร์ออฟบริติชเอมไพร์) ในปี 1995 ในฐานะผู้ทำคุณประโยชน์ให้วงการฟุตบอล โดยเขาเป็นผู้ทำสถิติลงเล่นให้ทีมชาติเวลส์มากที่สุดที่ 92 นัด
ซัททอลล์นับว่าเริ่มอาชีพนักฟุตบอลได้ช้าเพราะก่อนจะมาเป็นนักฟุตบอลอาชีพเขาเสียเวลาไปกับการทำงานเป็นพนักงานเก็บขยะมูลฝอย,บ๋อยในร้านอาหารรวมถึงพนักงานขนส่ง ก่อนจะดังคับเกาะอังกฤษในฐานะผู้เล่นของเอฟเวอร์ตันซึ่งเขาลงสนามในลีกให้เอฟเวอร์ตันถึง 578 นัด (และเมื่อรวมทุกรายการแล้วเขาลงเล่นให้เอฟเวอร์ตัน มากกว่า 750 นัด) เนวิลล์ ซัททอลล์ได้แชมป์ลีกสูงสุดกับสโมสร 2 สมัย, แชมป์เอฟเอคัพอีก 2 สมัย และเคยได้แชมป์คัพวินเนอส์คัพ 1 สมัย โดยลงเล่นให้ทีมชาติเวลส์ถึง 92 นัด
เนวิลล์ ซัททอลล์จัดว่าเป็นผู้รักษาประตูที่มีรูปร่างอ้วน แต่สามารถกระโดดเซฟประตูได้อย่างไม่น่าเชื่อในหลายจังหวะ โดยเขาได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษในฤดูกาล 1984-1985 และอยู่เล่นให้เอฟเวอร์ตันมากกว่า 10 ปี ในนัดชิงชนะเลิศเอฟเอคัพปี 1995 เขามีส่วนสำคัญในการพาเอฟเวอร์ตันชนะแมนเชสเตอร์ยูไนเต็ด 1-0 โดยหลังจบเกมส์เขาได้รับเลือกให้เป็นแมนออฟเดอะแมตช์จากการป้องกันอันสุดยอด และเอฟเวอร์ตันได้จัดเกมส์เทสติโมเนียลแมตช์ให้เขาในฐานะที่ลงสนามรับใช้สโมสรมากว่า 10 ปีโดยเชิญกลาสโกว์เซลติกมาเตะที่กูดิสันพาร์กในปีดังกล่าว
ปี 1997 เขาได้รับเครื่องราชอิสริยาภรณ์ชั้น MBE ในฐานะผู้ทำคุณประโยชน์ให้วงการฟุตบอลอังกฤษ
เนวิลล์ ซัททอลล์ลงสนามครั้งสุดท้ายในชีวิตค้าแข้งให้แบรดฟอร์ดซิตีในเกมส์พบลีดส์ยูไนเต็ดในพรีเมียร์ลีกฤดูกาล 1999-2000 และภายหลังเขาย้ายไปร่วมลีกระดับล่างอีกหลายทีมแต่ไม่ได้ลงสนาม
หลังจากนั้นเขาเริ่มเก็บเกี่ยวประสบการณ์ในการเป็นสตาฟโค้ชกับทีมชาติเวลส์และทีมดาร์เกนนัมแอนด์เรดบริดจ์ ในที่สุดเขาก็รับงานคุมทีมโดเวอร์แอทเลติกทีมในลีกสมัครเล่นของอังกฤษในฤดูกาล 2001-2002 แต่ก็ถูกปลดเมื่อจบฤดูกาล
อาชีพคุมทีมฟุตบอลของเนวิลล์ ซัททอลล์ดูเหมือนจะไม่ประสบความสำเร็จมากนัก เมื่อในปี 2004 เขารับงานคุมทีมอีกครั้งโดยเข้ารับตำแหน่งผู้จัดการทีมเฮสติงส์ยูไนเต็ด ทีมในลีกสมัครเล่นของอังกฤษก่อนจะถูกปลดในเวลาต่อมา
ชีวิตส่วนตัวของเขานับว่ามีสีสันไม่แพ้ลีลาการเซฟประตูในสนาม เมื่อเขาตัดสินใจทิ้งภรรยากับลูกในปี 2007 ไปหาคู่ควงคนใหม่ และต่อมาเขาฟ้องเรียกสมบัติอันประกอบด้วยเหรียญรางวัลและหมวกทีมชาติรวมถึงเครื่องราชอิสริยาภรณ์ของเขาคืนจากลูกสาวต่อศาลเด็กและเยาวชนในเมืองลิเวอร์พูล หลังจากที่เขาชนะคดีทำให้ซาแมนทา ลูกสาวของเขาที่เพิ่งอายุ 19 ปี มีหนี้ที่ต้องชำระแก่ศาลกว่า 6,000 ปอนด์ ซึ่งทนายของเนวิลล์ ซัททอลล์กล่าวว่า เนวิลล์รู้สึกพึงพอใจอย่างมาก
ปี 2008 เซาธอลล์ได้เข้าร่วมเป็นหนึ่งในสตาฟโค้ชของทีมมาร์เกต ซึ่งเป็นทีมในลีกสมัครเล่นของอังกฤษ
ลิปดา
ลิปดา ( หรือ MOA) เป็นหน่วยหนึ่งในการวัดมุม มีค่าเท่ากับ ของหนึ่งองศา เนื่องจากหนึ่งองศาเท่ากับ ของวงกลม ดังนั้น 1 ลิปดาจึงเท่ากับ ของวงกลม หน่วยวัดขนาดเล็กเช่นนี้มักใช้ในการวัดค่าที่ละเอียดมาก ๆ เช่นในวิชาดาราศาสตร์หรือการกำหนดพิกัดการยิงอาวุธ
ส่วน พิลิปดา () (บ้างก็เขียนว่า "วิลิปดา") เป็นหน่วยที่มีขนาดเป็น ของหนึ่งลิปดาอีกต่อหนึ่ง หรือเท่ากับ องศา หรือเท่ากับ ของวงกลม
ลิปดาและพิลิปดาเป็นคำไทย การเขียน "ฟิลิปดา" ไม่ถูกต้องและมาจากความเข้าใจที่ผิดว่าคำนี้มาจากภาษาต่างประเทศ
ตารางแสดงสัดส่วนและความสัมพันธ์ระหว่าง องศา ลิปดา พิลิปดา และมิลลิพิลิปดา แสดงได้ดังนี้
ความเร็วแนวเล็ง
ความเร็วแนวเล็ง บางครั้งก็เรียกว่า ความเร็วเชิงรัศมี หรือ ความเร็วแนวรัศมี () เป็นความเร็วของวัตถุในทิศทางที่อยู่ตรงแนวสายตาของเรา ไม่ว่าจะเป็นการเคลื่อนเข้าหาตัวเราหรือเคลื่อนออกจากตัวเราก็ตาม แสงจากวัตถุที่มีความเร็วแนวเล็งที่แน่นอนสามารถทำให้เกิดปรากฏการณ์ดอปเปลอร์ได้ โดยความถี่ของแสงจะลดลงขณะที่วัตถุเคลื่อนที่ห่างออกไป (เรียกว่า การเคลื่อนไปทางแดง) หรือความถี่จะเพิ่มขึ้นเมื่อวัตถุเคลื่อนใกล้เข้ามา (เรียกว่า การเคลื่อนไปทางน้ำเงิน)
การวัดความเร็วแนวเล็งของดาวฤกษ์หรือวัตถุส่องสว่างอื่นที่อยู่ห่างไกลสามารถทำได้โดยการตรวจสอบสเปกตรัมความละเอียดสูงและเปรียบเทียบคลื่นความถี่ที่ได้กับแถบสเปกตรัมที่เราทราบค่าแล้วจากห้องทดลอง ตามปกติ ความเร็วแนวเล็งที่เป็นบวกหมายถึงวัตถุกำลังเคลื่อนห่างออกไป ถ้าความเร็วแนวเล็งเป็นลบ หมายถึงวัตถุกำลังเคลื่อนใกล้เข้ามา
ในระบบดาวคู่หลายแห่ง การเคลื่อนที่ของวงโคจรจะทำให้ความเร็วแนวเล็งแปรค่าไปมาได้หลายกิโลเมตรต่อวินาที เมื่อค่าสเปกตรัมของดาวเหล่านี้เปลี่ยนแปลงไปมาจากผลของปรากฏการณ์ดอปเปลอร์ จึงเรียกเหตุการณ์นี้ว่า spectroscopic binaries การศึกษาความเร็วแนวเล็งใช้เพื่อประมาณค่ามวลของดาวฤกษ์และองค์ประกอบของวงโคจรบางตัว เช่นความเยื้องศูนย์กลางของวงโคจรและค่ากึ่งแกนเอก กระบวนการเดียวกันนี้สามารถนำไปใช้ในการตรวจจับดาวเคราะห์รอบดาวฤกษ์ได้ ด้วยหลักการการตรวจจับความเคลื่อนไหวจะบ่งชี้ถึงคาบดาราคติของดาวเคราะห์ และขนาดของการเคลื่อนที่ทำให้สามารถคำนวณค่าต่ำสุดที่เป็นไปได้ของมวลดาวเคราะห์ได้
คีบ็อม
คิม คีบ็อม (; ; 21 สิงหาคม 2530 —) เป็นนักแสดง, นักร้อง, นักเต้นชาวเกาหลีใต้ และเป็นสมาชิกของซูเปอร์จูเนียร์บอยแบนด์สัญชาติเกาหลีใต้ คีบ็อมมีผลงานทางโทรทัศน์ครั้งในปี ค.ศ. 2004 กับละครเรื่อง "April Kiss" () ก่อนจะประสบความสำเร็จอย่างสูงในฐานะนักร้อง หลังจากเปิดตัวในฐานะสมาชิกคนหนึ่งของซูเปอร์จูเนียร์ ในปี ค.ศ. 2005
คีบ็อมเกิดที่โซล ประเทศเกาหลีใต้ เขามีน้องสาวหนึ่งคนคือ "คิม เซฮี" และเขายังมีฐานะเป็นลูกพี่ลูกน้องกับ "ชิน ดงอุค" นักแสดงและนายแบบชื่อดัง เมื่อมีอายุได้ 11 ปี คีบ็อมและครอบครัวได้ย้ายไป ลอสแอนเจลิส รัฐแคลิฟอร์เนีย ประเทศสหรัฐอเมริกา ซึ่งที่นั่น เขาได้เข้าศึกษาที่ Santa Monica High School
ในปี ค.ศ. 2002 คีบ็อมถูกค้นพบโดยแมวมองจากเกาหลีใต้ ผู้ซึ่งแนะนำให้เขาเข้าร่วมการทดสอบ "the Starlight Casting System" ซึ่งจัดขึ้นโดยเอสเอ็ม เอนเตอร์เทนเม้นท์ ค่ายเพลงยักษ์ใหญ่ของประเทศเกาหลีใต้ หลังจากนั้นไม่นานคีบ็อมได้เซ็นต์สัญญากับทางเอสเอ็ม เอนเตอร์เทนเม้นท์ และกลายเป็นศิลปินฝึกหัดของทางค่าย โดยได้ฝึกหัดการขับร้อง การแสดง การเต้น ตลอดจนความสามารถในด้านอื่นๆ เช่น การเป็นพิธีกร และการถ่ายแบบ คีบ็อมให้ความสนใจในส่วนของการแสดงมากที่สุด
ถึงแม้ว่า คีบ็อมจะต้องอาศัยที่โซลสำหรับหน้าที่ในการเป็นศิลปินฝึกหัด แต่เขาก็ได้เดินทางกลับไปลอสแอนเจลิสเป็นครั้งคราวเพื่อเยี่ยมเยียนครอบครัว และเข้าเรียน
คีบ็อมเปิดตัวอย่างเป็นทางการเมื่อวันที่ 21 เมษายน ค.ศ. 2004 ในละครทางโทรทัศน์เรื่อง "April Kiss" โดยรับบทเป็นตัวละครวัยเด็กของ ฮัน จุงวู ก่อนจะได้รับบทสำคัญในเรื่อง "Sharp 2" ร่วมกับ โก อารา และ คิม ฮีชอล
หลังจากเปิดตัวร่วมกับซูเปอร์จูเนียร์ในช่วงปลายปี ค.ศ. 2005 คีบ็อมมีโอกาสได้รับบทเล็กๆในละครเรื่อง "Marrying a Millionaire" ทางช่อง MBC และบทนำในละครซิทคอมเรื่อง "Rainbow Romance" ร่วมกับ คิม ฮีชอล อีกครั้งหนึ่ง และยังได้ร่วมงานกับนักแสดงสาวร่วมค่ายอย่าง โก อารา อีกครั้งในปี ค.ศ. 2006 ในละครเรื่อง "Snow Flower" ทางช่อง "SBS"
และในปี ค.ศ. 2008 คีบ็อมได้ร่วมแสดงในละครเรื่อง "Chun Ja's Happy Events" ทางสถานีโทรทัศน์ "MBC" หลังจากห่างหายจากผลงานทางจอแก้วไปกว่าปีกว่า
2005 - 2009 : ซูเปอร์จูเนียร์
ในช่วงต้นปี ค.ศ. 2005 ตัวแทนของคีบ็อมได้ประกาศว่า คีบ็อมจะหันไปเอาดีทางด้านการเป็นนักร้องดูบ้าง โดยร่วมกับสมาชิกอีก 11 คนในนาม "ซูเปอร์จูเนียร์ 05" รุ่นแรกของซูเปอร์จูเนียร์ โดยเปิดตัวเมื่อวันที่ 6 พฤศจิกายน ค.ศ. 2005 ในรายการ "Popular Songs" ทางสถานีโทรทัศน์ "SBS" ของเกาหลีใต้
คีบ็อมมุ่งตัวไปยังงานด้านการแสดง เขาทำกิจกรรมในด้านการร้องเพลงร่วมกับสมาชิกซุปเปอร์จูเนียร์ครั้งสุดท้ายปี 2008 มาในปี 2009 เขาก็ไม่ได้ร่วมโปรโมทเพลง Sorry, Sorry ร่วมกับสมาชิกคนอื่น ๆ แต่เขายังปรากฏตัวร่วมกับสมาชิกทั้งในมิวสิควิดีโอ Sorry, Sorry และ It's You หรือทั้งการมาประเทศไทยในงานเปิดตัว ซุปเปอร์ฟิโน่ ลิมิเต็ดเอดิชั่น และการถ่ายทำโฟโต้บุ๊ค Boys In City 3 ที่ฮ่องกง ซึ่งนับว่าเป็นครั้งสุดท้ายที่สมาชิกทั้ง 13 อยู่ร่วมกันพร้อมหน้าพร้อมตา
2010 - ปัจจุบัน : ซูเปอร์จูเนียร์
ในพฤษภาคม 2010 ก็ยืนยันว่าคิบอมไม่ได้จะมีส่วนร่วมในอัลบั้มที่สี่ Bonamana หรือเพิ่มเติมใด ๆ กิจกรรมซุปเปอร์จูเนียร์จนกว่าจะมีประกาศในขณะที่เขาจะมุ่งเน้นไปที่อาชีพการแสดงของเขา
ปลายปี 2015 คีบอมได้เปิดเผยว่าเขาไม่ได้เป็นสมชิกของซูเปอร์จูเนียร์แล้ว เนื่องจาก สัญาญาของเขาหมดลงแล้ว และ เขา เลือกที่จะไม่ต่อสัญญา
ปัจจุบันคีบ็อมได้มุ่งเน้นไปที่อาชีพนักแสดงของเขา
การเคลื่อนที่เฉพาะ
การเคลื่อนที่เฉพาะ () หรือ การเคลื่อนที่เฉพาะของดาวฤกษ์ คือการวัดค่าการเปลี่ยนตำแหน่งของดาวบนท้องฟ้าเมื่อเวลาผ่านไประยะหนึ่งหลังการเคลื่อนที่ไม่เฉพาะผ่านไประยะหนึ่ง แตกต่างจากความเร็วแนวเล็งซึ่งเป็นอัตราการเปลี่ยนแปลงระยะทางที่เคลื่อนเข้าหาหรือออกห่างจากผู้สังเกต
เอ็ดมันด์ ฮัลเลย์ เป็นผู้ค้นพบการเคลื่อนที่เฉพาะในปี ค.ศ. 1718 เมื่อเขาสังเกตเห็นดาวซิริอุส ดาวดวงแก้ว และดาวตาวัวเคลื่อนไปประมาณครึ่งองศาจากตำแหน่งเดิมที่นักดาราศาสตร์ชาวกรีกโบราณ ฮิปปาร์คัส เคยจัดทำเอาไว้เมื่อ 1850 ปีก่อนหน้านั้น
งานวิจัยในปี ค.ศ. 2005 เป็นการวัดค่าการเคลื่อนที่เฉพาะของดาราจักรได้เป็นครั้งแรก โดยวัดจากดาราจักรไทรแองกูลัม
เราสามารถแสดงค่าการเคลื่อนที่เฉพาะได้โดยอาศัยองค์ประกอบเชิงมุมใน ไรต์แอสเซนชัน ("μ") และเดคลิเนชัน ("μ") การเคลื่อนที่เฉพาะสุทธิ ("μ") หาได้จาก
ดัชนีสี
ในวิชาดาราศาสตร์ ดัชนีสี () คือนิพจน์ตัวเลขอย่างง่ายที่อธิบายถึงสีของวัตถุ ซึ่งสำหรับกรณีของดาวฤกษ์แล้วจะมีความหมายถึงอุณหภูมิของมัน ในการวัดค่าดัชนี จะต้องสังเกตค่าระดับความสว่างของวัตถุอย่างต่อเนื่องผ่านตัวกรองสองชุดที่แตกต่างกัน เช่น U กับ B หรือ B กับ V โดยที่ U เป็นตัวกรองที่ไวต่อรังสีอัลตราไวโอเลต B ไวต่อแสงสีน้ำเงิน และ V ไวต่อแสงที่ตามองเห็น (สีเขียว-เหลือง) ระบบการอ่านค่าผ่านตัวกรองเหล่านี้เรียกว่า Photometric system ค่าความแตกต่างของระดับความสว่างที่วัดผ่านตัวกรองเหล่านี้ จะเรียกว่า ดัชนีสี U-B หรือ ดัชนีสี B-V ตามลำดับ ค่าดัชนีที่น้อยกว่าจะหมายถึงวัตถุนั้นเป็นสีน้ำเงินมากกว่า (คือร้อนกว่า) ตรงกันข้าม ถ้าดัชนีสีมีค่ามาก หมายถึงวัตถุเป็นสีแดงมาก (คือเย็นกว่า) ค่าดัชนีนี้เป็นสเกลความสว่างแบบลอกการิทึม วัตถุที่สว่างมากจะมีค่าแมกนิจูดน้อยกว่าวัตถุที่ซีดทึม (ยิ่งติดลบมากยิ่งสว่างมาก) ตัวอย่างเช่น ดวงอาทิตย์สีเหลืองของเรามีค่าดัชนี B-V เท่ากับ 0.656±0.005 ขณะที่ดาวไรเจลสีน้ำเงินมีค่าดัชนี B-V เท่ากับ -0.03 (เพราะระดับความสว่าง B เท่ากับ 0.09 และระดับความสว่าง V เท่ากับ 0.12 ดังนั้น B-V=-0.03)
เลิฟเวอร์สอะเกน
เลิฟเวอร์ส อะเกน () เป็นซิงเกิลที่ 22 ของเอ็กซ์ไซล์ ออกจำหน่ายวันที่ 17 มกราคม พ.ศ. 2550 ในรูปแบบแม็กซี่ซิงเกิล เปิดตัวในอันดับ 2 ออริกอนชาร์ตด้วยยอดขาย 132,995 แผ่น และมียอดขายรวม 257,393 แผ่น เป็นซิงเกิลอันดับที่ 17 ของออริกอนชาร์ตประจำปี ค.ศ. 2007
เพลง "Lovers Again" เพลงเป็นประกอบโฆษณาโทรศัพท์มือถือของบริษัท KDDI ในแคมเปญจ์ "au×EXILE第二章キャンペーン" และเพลง "Change My Mind" เป็นเพลงประกอบโฆษณาของ music.jp
ในซีดีซิงเกิล "Lovers Again" นี้ได้มีพิเศษ คือ "Lovers Again -The Finalist Version-" โดยเป็นเวอร์ชันร้องสดจากการประกวด EXILE Vocal Battle Audition 2006 ～ASIAN DREAM～ จากผู้แข่งขันในรอบสุดท้ายเมื่อวันที่ 22 กันยายน พ.ศ. 2549
ไลฟ์แอนด์รอง
ไลฟ์แอนด์รอง () เป็นอัลบั้มบันทึกการแสดงสดของศิลปินอพาร์ตเมนต์คุณป้า วางขายครั้งแรกในงาน แฟตเฟสติวัล ครั้งที่ 7 ในวันที่ 10 พฤศจิกายน พ.ศ. 2550 อัลบั้ม"ไลฟ์แอนด์รอง" เป็นอัลบั้มที่รวบรวมบันทึกการแสดงสดและเพลงในเวอร์ชันแปลก ๆ ที่หาฟังจากที่ไหนไม่ได้ จัดจำหน่ายในรูปแบบจำกัดจำนวนเพียง 2,000 ชุดเท่านั้น
เอเวอรีติง
"เอเวอรีติง" () เป็นซิงเกิลที่ 21 ของเอ็กซ์ไซล์ และเป็นซิงเกิลเริ่มต้นครั้งที่ 2 ของวงกับ TAKAHIRO และ AKIRA สมาชิกใหม่ ออกจำหน่ายในวันที่ 6 ธันวาคม พ.ศ. 2549 ในรูปแบบซิงเกิลแม็กซี เปิดตัวในชาร์ตออริกอนอันดับ 2 ด้วยยอดขาย 80,723 ชุด เป็นซิงเกิลอันดับที่ 17 ของชาร์ตออริกอนประจำปี ค.ศ. 2006 และมียอดขายรวม 153,065 ชุด
เพลง "เอเวอรีติง" เพลงเป็นประกอบละครเรื่อง "คาโซคุ" ทางช่องทีวีอาซาฮี ส่วนเพลง "กีเวอร์" เป็นเพลงประกอบรายการ "อะโดเรนะ!กะเลจจิ" ประจำเดือนตุลาคมถึงธันวาคม พ.ศ. 2549 ทางช่องทีวีอาซาฮี เพลง "โฮลีไนต์" เป็นเพลงประกอบโฆษณา music.jp และเพลง "อีโวลูชัน" ประกอบละครซีรีส์เรื่อง "แผนลับแหกคุกนรก" ทางช่องนิปปอนทีวี และเป็นเพลงโปรโมตอัลบั้ม "เอ็กซ์ไซล์อีโวลูชัน"
ในดีวีดีของซิงเกิล "เอเวอรีติง" นี้ได้มีวิดีโอตัวอย่างบรรยากาศการประกวด "เอ็กซ์ไซล์โวคอลแบตเทิลออดิชัน 2006 ～เอเชียนดรีม～" ในรอบสุดท้ายเพื่อค้นหานักร้องนำคนใหม่แทน "SHUN" ที่เป็นสมาชิกเดิมที่ได้ลาออกไป
ตลาดน้ำดอนหวาย
ตลาดน้ำดอนหวายเป็นตลาดในจังหวัดนครปฐม ตั้งอยู่บนพื้นที่ของวัดคงคารามดอนหวาย หรือ วัดดอนหวาย ห่างจากวัดไร่ขิงประมาณ 5-6 กิโลเมตร ตลาดน้ำดอนหวายเป็นสถานที่ท่องเที่ยวสำหรับการจับจ่ายซื้อของฝาก สิ้นค้าท้องถิ่น อาหาร เครื่องดื่ม การท่องเที่ยวทางน้ำ มีวัถีชีวิตเรียบง่าย บรรยากาศโดยรอบร่มรื่น มีพ่อค้าแม่ค้ามาตั้งร้านค้วาขอบของอยู่บริเวณสองฟาก มีเรือขายของมากมาย
ดาวไรเจล
ดาวไรเจล (; ชื่ออื่น: β Ori / β Orionis / Beta Orionis) เป็นดาวฤกษ์ที่สว่างที่สุดในกลุ่มดาวนายพราน และเป็นดาวสว่างที่สุดลำดับที่ 6 บนท้องฟ้า มีค่าความสว่างเท่ากับ 0.18 แม้ตามการจัดระดับดาวของเบเยอร์มันจะได้รหัสว่า เบต้าโอไรออน แต่กลับมีความสว่างมากกว่าดาวอัลฟาโอไรออน (ดาวบีเทลจุส) เสียอีก
ดาวคาเพลลา
ดาวคาเพลลา (; ชื่ออื่น: α Aur / α Aurigae / Alpha Aurigae) เป็นดาวฤกษ์ที่สว่างที่สุดในกลุ่มดาวสารถี และเป็นดาวที่สว่างที่สุดลำดับที่ 11 บนท้องฟ้า เมื่อมองด้วยตาเปล่าเราอาจเห็นเป็นดาวดวงเดียว แต่ที่แท้แล้วเป็นดาวคู่สีเหลืองขนาดใหญ่สองดวงที่อยู่ใกล้กันมาก และมีดาวคู่อีกคู่หนึ่งจางๆ อยู่ใกล้ๆ ด้วย
ดาวคาเพลลาเป็นที่รู้จักในหมู่ชนต่างๆ ทั่วโลกด้วยชื่อที่แตกต่างกันออกไปดังนี้
ดาวโรหิณี
ดาวอัลดิบาแรน (; ชื่ออื่น: α Tau, α Tauri, Alpha Tauri) เป็นดาวฤกษ์สว่างที่สุดในกลุ่มดาววัว และเป็นหนึ่งในดาวฤกษ์ที่สว่างที่สุดบนท้องฟ้ายามค่ำคืน เนื่องจากตำแหน่งของดาวอยู่บริเวณส่วนหัวของกลุ่มดาว ในอดีตจึงมีที่เรียกชื่อดาวนี้ว่า ดาวตาวัว ดาวอัลดิบาแรนเป็นดาวที่มีความสว่างมากที่สุดในบริเวณกระจุกดาวไฮดีส (Hyades) ซึ่งเป็นกระจุกดาวที่อยู่ใกล้โลกมากที่สุด ยานอวกาศไพโอเนียร์ 10 ขององค์การนาซาที่เดินทางผ่านดาวพฤหัสบดีเมื่อปี ค.ศ. 1973 จะเดินทางไปถึงผ่านดาวอัลดิบาแรนในประมาณอีก 2 ล้านปีข้างหน้า
โจ คินเนียร์
โจเซฟ แพทริค คินเนียร์ ผู้จัดการทีมนิวคาสเซิล ยูไนเต็ด และอดีตนักฟุตบอล
โจ คินเนียร์ เกิดเมื่อวันที่ 27 ธันวาคม ค.ศ. 1946 ที่ดับลิน สาธารณรัฐไอร์แลนด์
โจ คินเนียร์ เป็นนักเตะในตำแหน่งฟูลแบ็ค ให้กับ สเปอร์ส โดยเขาเล่นให้สเปอร์สเป็นเวลา 10 ปี และคว้าแชมป์เอฟเอ คัพในปี 1967 กับสโมสร หลังจากนั้นจึงย้ายไปอยู่กับ ไบรท์ตัน ลงสนามไป 16 นัดก่อนจะแขวนสตั๊ด นอกจากนี้ ยังติดทีมชาติไอร์แลนด์ 26 นัดด้วยกัน
คินเนียร์ รับตำแหน่งผู้จัดการทีมวิมเบิลดัน ในปี 1992 โดยก่อนหน้านั้นเขาเคยเป็นโค้ชให้กับทีมชาติเนปาล มาก่อน คินเนียร์ พาวิมเบิลดันจบอันดับ 6 ในพรีเมียร์ชิพในฤดูกาล 1993-94 และจบอันดับ 9 ในฤดูกาลต่อมา อาจฟังดูธรรมดา แต่นี้เป็นความสำเร็จที่ยิ่งใหญ่สำหรับหลายคน เพราะตอนนั้น วิมเบิลดัน ไม่มีแม้แต่สนามเหย้าเป็นของตัวเอง และมีงบประมาณน้อยนิดนัก
1996 คินเนียร์ ปฏิเสธตำแหน่งผู้จัดการทีมชาติไอร์แลนด์ เพื่อคุมวิมเบิลดันต่อ เขาพาทีมเข้ารอบสี่ทีมสุดท้ายในรายการ เอฟเอ คัพ และลีก คัพ ในปี 1997 และจบอันดับ 8 ในตารางคะแนนพรีเมียร์ชิพ เขาคุมทีมวิมเบิลดันต่อไป จนกระทั่งเกิดโรคหัวใจกำเริบ ก่อนเกมพบกับเชฟฟิลด์ เวนส์เดย์ ในฤดูกาล 1998-99 ทำให้เขาจำต้องยุติการคุมทีมเพียงเท่านั้นเพื่อรักษาตัว ฤดูกาลถัดมาหลังเขาออกจากตำแหน่ง วิมเบิลดัน ก็ตกชั้น
ก่อนมารับตำแหน่งที่ลูตัน คินเนียร์เป็นผู้อำนวยการฝ่ายเทคนิคให้กับ อ็อฟซ์ฟอร์ด ยูไนเต็ดเป็นช่วงสั้นๆ ระหว่างปี 2000-01 แต่ก็ลาออกเพราะปัญหาสุขภาพ ลูตัน ที่ขณะนั้นกำลังหนีตกชั้นเสนองานให้เขา แต่เขาก็ไม่สามารถช่วยลูตัน หนีตกชั้นได้สำเร็จ
ฤดูกาลต่อมา เขาปล่อยตัวนักเตะหลายคนในชุดที่ทีมตกชั้น และซื้อนักเตะตามสไตล์ของตัวเองเข้ามา สุดท้ายเขาพาทีมเลื่อนชั้นได้สำเร็จ และเป็นการเลื่อนชั้นครั้งแรกในรอบ 20 ปีของสโมสร
พฤษภาคม 2003 สโมสรเปลี่ยนมือ โดยถูกขายให้กับกลุ่มนักธุรกิจนำโดย จอห์น เกอร์นี่ และคินเนียร์ กับผู้ช่วย ถูกปลดออกจากตำแหน่งอย่างเป็นปริศนา เพราะคนที่ลงชื่อในจดหมายปลดเขาออกจากตำแหน่ง กลับทำงานอยู่ที่สโมสรนอร์ทแธมป์ตัน ทาวน์
โจ คินเนียร์ ว่างงานจนกระทั่ง ฟอเรสต์ ยื่นข้อเสนอให้ในเดือนกุมภาพันธ์ ปี 2004 แต่การออกสตาร์ทได้ไม่ดีนักในฤดูกาล 2004-05 ทำให้เขาลาออกจากตำแหน่งในเดือนธันวาคม ปี 2004
26 กันยายน ค.ศ. 2008 โจ คินเนียร์ ได้รับการแต่งตั้งเป็นผู้จัดการทีมนิวคาสเซิล ยูไนเต็ด หลังเควิน คีแกนลาออกไปเกือบเดือนก่อนหน้านั้น โดยคินเนียร์ไม่ได้คุมทีมอย่างเต็มที่เนื่องจากป่วยและต้องผ่าตัดหัวใจ และได้ออกจากตำแหน่งในวันที่ 1 เมษายน ค.ศ. 2009 เนื่องจากทีมได้แต่งตั้ง อลัน เชียเรอร์ เป็นผู้จัดการทีมคนใหม่ โดยก่อนหน้าที่จะป่วยคินเนียร์กำลังทำทีมไปได้ดีโดยโรคหัวใจกำเริบก่อนเกมส์พบ เวสบรอมวิช อัลเบี้ยน
ไมเคิล ไครช์ตัน
นายแพทย์ จอห์น ไมเคิล ไครช์ตัน (; 23 ตุลาคม พ.ศ. 2485 - 4 พฤศจิกายน พ.ศ. 2551) เป็นนักเขียนนวนิยายชาวอเมริกัน รวมถึงเป็นผู้อำนวยการสร้างภาพยนตร์ ผู้กำกับภาพยนตร์ และนายแพทย์ผู้โด่งดังจากงานเขียนนิยายวิทยาศาสตร์และงานเขียนเชิงเทคโนโลยี-ระทึกขวัญ ซึ่งได้รับการดัดแปลงเป็นภาพยนตร์และละครโทรทัศน์มากมายหลายเรื่อง ที่โด่งดังที่สุดคือเรื่อง จูราสสิค ปาร์ค, ER (ER เป็นละครโทรทัศน์ที่ไครช์ตันเองเป็นคนคิดขึ้น) เป็นต้น
ไมเคิล ไครช์ตันเสียชีวิตด้วยโรคมะเร็ง เมื่อวันที่ 4 พฤศจิกายน พ.ศ. 2551 ขณะมีอายุได้ 66 ปี
ซ่องโสเภณี
ซ่องโสเภณี หรือ ซ่อง () คือสถานประกอบการที่ให้บริการการค้าประเวณี โดยผู้ซื้อบริการสามารถมีเพศสัมพันธ์กับผู้ให้บริการ การค้าประเวณีในซ่องนับว่าปลอดภัยกว่าเป็นโสเภณีข้างถนน
ไมโครซอฟท์ แอ็คเซส
ไมโครซอฟท์ แอ็คเซส () เป็นโปรแกรมประเภทโปรแกรมจัดการฐานข้อมูลเชิงสัมพันธ์ ที่ทำกันในสำนักงาน หรือองค์กรขนาดเล็ก ซึ่งสามารถเก็บข้อมูล ประมวลผลข้อมูล ออกแบบฟอร์มเก็บข้อมูล ออกแบบแบบสอบถาม (Query) ออกแบบและพิมพ์รายงาน จัดทำเว็บไซต์ในการรับ/ส่ง ข้อมูล (มีถึง ไมโครซอฟท์ แอ็คเซส รุ่น 2003) และยังสามารถเขียนกลุ่มโปรแกรม (แมโคร และ มอดูล) ของ วิชวลเบสิก เพื่อใช้ในการทำงานได้ และสามารถเชื่อมต่อกับฐานข้อมูล Microsoft SQL Server ได้ด้วย
หกเหลี่ยมฤดูหนาว
หกเหลี่ยมฤดูหนาว หรือ วงกลมฤดูหนาว เป็นแนวเส้นสมมุติบนท้องฟ้าที่ดูคล้ายรูปหกเหลี่ยม (หรืออาจเรียกเป็นวงกลม) ที่เชื่อมต่อระหว่างดาวหกดวงคือ ดาวไรเจล ดาวอัลดิบาแรน ดาวคาเพลลา ดาวพอลลักซ์/คาสเตอร์ ดาวโปรซิออน และดาวซิริอุส มักพบบนท้องฟ้าในซีกโลกเหนือโดยทั่วไปในระหว่างเดือนตุลาคมถึงมกราคม เหตุนี้จึงเรียกว่าเป็นกลุ่มดาวประจำฤดูหนาว ส่วนทางใต้ (ยกเว้นเกาะใต้ของนิวซีแลนด์และทางใต้ของชิลี อาร์เจนตินา หรือดินแดนอื่นที่อยู่ใต้ลงไปกว่านั้น) มักจะพบเห็นได้ในราวเดือนธันวาคมถึงมีนาคม (ซึ่งจะเรียกชื่อเป็นกลุ่มดาวฤดูร้อนแทน) และจะนับรวมเอาดาวคาร์โนปัสอันเป็นดาวสว่างทางใต้รวมเข้าไปด้วย
สำหรับ สามเหลี่ยมฤดูหนาว เป็นเส้นสมมุติรูปร่างสามเหลี่ยมเชื่อมต่อระหว่างดาวสามดวง สองดวงอยู่บนวงกลมฤดูหนาว คือซิริอุสและโปรซิออน ดวงที่สามคือ ดาวบีเทลจุส ดาวทั้งสามของสามเหลี่ยมฤดูหนาวนี้เป็นดาวสว่างมากโดยติด 10 อันดับแรกของดาวสว่างที่สุดบนท้องฟ้าที่มองเห็นได้จากโลก ดาวบีเทลจุสสามารถสังเกตเห็นได้ง่ายเนื่องจากเป็นดาวในตำแหน่งไหล่ขวาของกลุ่มดาวนายพราน ซึ่งทำให้สามารถค้นหาดาวอีกสองดวงในสามเหลี่ยมฤดูหนาวต่อได้สะดวก เมื่อพบสามเหลี่ยมฤดูหนาวแล้วก็สามารถมองเห็นหกเหลี่ยมฤดูหนาว และค้นหาดาวอื่นต่อไปได้อีก
ดาวทั้งหกของหกเหลี่ยมฤดูหนาวเป็นดาวจากกลุ่มดาว 6 กลุ่ม เรียงทวนเข็มนาฬิกาได้ดังนี้ เริ่มต้นที่ดาวไรเจลในกลุ่มดาวนายพราน ตามด้วยกลุ่มดาววัว กลุ่มดาวสารถี กลุ่มดาวคนคู่ กลุ่มดาวสุนัขเล็ก และกลุ่มดาวสุนัขใหญ่
สามเหลี่ยมฤดูร้อน
สามเหลี่ยมฤดูร้อน เป็นแนวเส้นสมมุติบนท้องฟ้าซีกโลกเหนือที่ดูคล้ายรูปสามเหลี่ยม เชื่อมต่อระหว่างดาวสามดวงคือ ดาวดวงตานกอินทรี ดาวเดเน็บ และดาวเวกา ซึ่งอยู่ในกลุ่มดาวนกอินทรี กลุ่มดาวหงส์ และกลุ่มดาวพิณ ตามลำดับ
คำนี้เป็นที่นิยมขึ้นมาเนื่องจากนักดาราศาสตร์ชาวอังกฤษ ชื่อ เซอร์แพทริก มัวร์ ในราวคริสต์ทศวรรษ 1950 แม้เขาจะไม่ได้เป็นคนคิดขึ้นก็ตาม ผู้ตั้งชื่อเป็นนักดาราศาสตร์ชาวออสเตรียคือ ออสวัลด์ โทมัส เรียกดาวสามดวงนี้ว่า "Grosses Dreieck" (หมายถึง สามเหลี่ยมใหญ่) ในช่วงปลายคริสต์ทศวรรษ 1920 ต่อมาในปี 1934 เขาเรียกมันว่า "Sommerliches Dreieck" (หมายถึง สามเหลี่ยมฤดูร้อน) ก่อนหน้านั้นในปี ค.ศ. 1816 โบเดได้รวบรวมดาวเหล่านี้เอาไว้ในแผนที่ดาวของเขาโดยไม่ได้ระบุชื่อ
ตลอดช่วงเดือนในฤดูร้อนในซีกโลกเหนือ ดาวสามดวงนี้จะอยู่บริเวณเหนือศีรษะพอดีในเวลาใกล้เที่ยงคืน ส่วนในฤดูใบไม้ผลิจะสามารถเห็นได้บ้างในเวลาเช้าตรู่ ในฤดูใบไม้ร่วงจะทันเห็นในตอนเย็นจนกระทั่งถึงเดือนพฤศจิกายน ส่วนทางด้านซีกโลกใต้จะมองเห็นอยู่ค่อนข้างต่ำใกล้ขอบฟ้าทางเหนือในช่วงฤดูหนาว และมักเรียกว่า "สามเหลี่ยมทางเหนือ"
งุยซก
งุยซก (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ทหารของลิโป้ เป็นสหายสนิทของซงเหียนและเฮาเสง ต่อมาร่วมมือกับซงเหียนและเฮาเส็งหักหลังลิโป้ และไปสวามิภักดิ์ต่อโจโฉ ต่อมา งุยซกและซงเหียนติดตามโจโฉไปทำศึกกับอ้วนเสี้ยว ซงเหียนอาสาออกไปรบกับงันเหลียงทหารเอกของอ้วนเสี้ยว และถูกฆ่าตาย งุยซกจึงอาสาไปรบกับงันเหลียงเพื่อแก้แค้นให้ซงเหียน แต่ก็ถูกงันเหลียงสังหาร
ภาพทดสอบ
ภาพทดสอบ () หรือรู้จักกันในชื่อ แถบสี หรือ แท่งสี () คือหน้าจอสำหรับการทดสอบของโทรทัศน์ ออกอากาศช่วงปิดสถานี ประเทศแรกที่นิยมใช้คือสหรัฐอเมริกา เพื่อใช้ในการส่งสัญญาณโทรทัศน์ บางครั้งการส่งสัญญาณผ่านรถถ่ายทอดสัญญาณแต่ยังไม่มีรายการใด ในขณะที่ยังแพร่พาภาพอยู่ (บ่อยครั้งมักจะเปิดสถานีและปิดสถานี) ซึ่งใช้มาตั้งแต่การแพร่ภาพโทรทัศน์เป็นครั้งแรก ภาพทดสอบแรกคือภาพทดสอบรูปร่างกาย สิ่งนี้จะใช้กล้องถ่ายโทรทัศน์จับภาพได้อย่างชัดเจน และมักจะใช้เป็นเครื่องวัดขนาดภาพนิ่ง การจัดตำแหน่ง และความเข้ากันของวัตถุ จะใช้กล้องถ่ายวิดีโอ หรือกล้องแบบพกพาก็ได้ ส่วนภาพแถบสีใช้สำหรับวัดขนาดและตำแหน่งของวัตถุ หรือการแก้ไขทิศทางของสัญญาณ สิ่งเหล่านี้คือผู้ที่คิดค้นภาพทดสอบ สิ่งนี้อาจมีจุดขาดตกบกพร่องในเรื่องของโครงสร้าง ช่างกล้อง จากนั้นจึงได้คิดค้นภาพทดสอบแบบดิจิตอลซึ่งอนุญาตให้จำหน่ายภาพทดสอบนี้ ท่านผู้ชมและสถานีโทรทัศน์ได้ปรับเปลี่ยนอุปกรณ์เครื่องมือเพื่อให้เหมาะสมต่อหน้าที่
ในการออกอากาศภาพทดสอบนั้นมักจะมีเสียง โดยส่วนมากจะเสียงบี๊พ หรือ โทนบ๊อกซ์ (Tone Box) (ส่วนใหญ่จะเป็น 400 เฮิรตซ์ หรือมากกว่า (เว้นจากมาหมดช่วงคาบ)) แต่มีบางสถานีจะใช้การเปิดเพลง หรือใช้เสียงจากวิทยุ ในกรณีที่ไม่ใช้ อาจจะเป็นเสียงคลื่นกระจายหรือเงียบไปเลยก็ได้
ในสถานีโทรทัศน์บางช่อง ออกอากาศเพลงประจำสถานีวนไปวนมา เช่น ช่องทีวีไทย
ลักษณะพิเศษของภาพทดสอบจะมีหลายอย่างดังต่อไปนี้
ท่าอากาศยานคูมาโมโตะ
ท่าอากาศยานคูมาโมโตะ () เป็นท่าอากาศยานตั้งอยู่ที่ตำบลมาชิกิและใกล้กับเมืองคูมาโมโตะ เมืองเอกของจังหวัดคูมาโมโตะ ประเทศญี่ปุ่น จัดอยู่ในท่าอากาศยานระดับสองในญี่ปุ่น
บันจีจัมพ์
บันจีจัมพ์ เป็นกีฬาที่ผู้เล่นจะต้องกระโดดลงมาจากที่สูงโดยมีเชือกยึดไว้ โดยทั่วไปจะกระโดดลงมาจากสถานที่ที่เคลื่อนที่ไม่ได้ เช่น สะพาน อาคารสูง เป็นต้น แต่บางครั้งก็สามารถกระโดลงมาจากอากาศยานอย่างบัลลูนหรือเฮลิคอปเตอร์ได้เช่นกัน
บันจี้จัมพ์ เป็นกีฬาท้าความกล้าซึ่งได้รับความนิยมอย่างสูงในหมู่หนุ่มสาวยุคใหม่ทั่วโลก แต่เดิมเป็นการพิสูจน์ความกล้าหาญ ความป็นชายชาตรีของชาวเมลานีเชี่ยน ชนเผ่าหนึ่งในหมู่เกาะแปซิฟิก ซึ่งมีพิธีพิสูจน์ความเป็นชายชาตรีโดยการกระโดดจากหอสูง ประมาณ 20 เมตร โดยใช้เพียงเชือกจากเถาวัลย์มัดขาไว้ แล้วดิ่งตัวลงมา ต่อมาชมรมกีฬาของมหาวิทยาลัยออกซฟอร์ดคือ Oxford University Dangerous Sport Club ได้นำกิจกรรมนี้มาดัดแปลง โดยใช้เชือกยางเหนียวนุ่มมัดข้อเท้าแทนเถาวัลย์ และทำการกระโดดจาก London Bridge แต่ทำได้แค่ครั้งเดียว จนต่อมาในปี ค.ศ. 1988 กีฬาบันจี้จัมพ์ได้ถูกนำกลับมาใช้ในเชิงพาณิชย์โดย A.J. Hackett จากประเทศนิวซีแลนด์ จนได้รับความนิยม และปลอดภัยเชื่อถือได้อย่างทุกวันนี้ 
อุปกรณ์การเล่นบันจี้จัมพ์
ขั้นตอนการกระโดดบันจี้จัมพ์
ท่ากระโดดบันจี้จัมพ์
ข้อแนะนำในการเล่นบันจี้จัมพ์
อย่ามองข้างล่าง ให้มองวิวข้างหน้า ทำใจให้สบาย ค่อยๆกางมือออก แล้วกระโดด พอเชือกลงมาจนสุดแล้วมันจะดีดกลับ ตัวเราจะเด้งขึ้น หรืออาจจะหมุนเหมือนควงสว่าน
สถานที่เล่นบันจี้จัมพ์ในเมืองไทย
พัทยา มีผู้ใหบริการบันจี้จัมพ์ 2 ราย คือ Jungle Bungy Jump และ Pattaya Kart Speed Way
เกาะสมุย มีผู้ให้บริการ 1 ราย ที่อ่าวเฉวง Samui Bungee Jumping โดยกระโดดที่ความสูง 50 เมตรเหนือระดับน้ำทะเลของอ่าวเฉวง
ภูเก็ตมีผู้ให้บริการ 2 ราย คือ Jungle Bungy Jump ที่หาดกระทู้ โดยกระโดดจากความสูง 50 เมตรเหนือน้ำทะเล และ World Bungy ที่หาดป่าตอง โดยเป็นที่กระโดดบีนจี้จัมพ์ที่สูงที่สุดในประเทศไทย
เชียงใหม่ มีผู้ให้บริการ 1 ราย คือ ที่อำเภอแม่ริม Jungle Bungy Jump (Chiang Mai) โดยขึ้นลิฟท์ไปยังแท่นกระโดดซึ่งสูง 50 เมตรเหนืออ่างเก็บน้ำ
ท่าอากาศยานยะมะงะตะ
ท่าอากาศยานยะมะงะตะ () เป็นท่าอากาศยานตั้งอยู่ในเมืองฮิกะชิเนะ จังหวัดยะมะงะตะ ประเทศญี่ปุ่น จัดอยู่ในท่าอากาศยานระดับที่สองในญี่ปุ่น
อัล ปาชิโน
อัลเฟรโด เจมส์ “อัล” ปาชิโน (25 เมษายน ค.ศ. 1940 — ) เป็นนักแสดงชายในหนังหลายๆเรื่อง เช่น เดอะก็อดฟาเธอร์ เดอะก็อดฟาเธอร์ ภาค 2 สการ์เฟซ ปล้นกลางแดด เซอร์ปิโก และเรื่องอื่นๆอีกหลายเรื่อง
แอตแลนติกโคสต์คอนเฟอร์เรนซ์
กลุ่มแอตแลนติกโคสต์คอนเฟอร์เรนซ์ (อังกฤษ:Atlantic Coast Conference) คือกลุ่มของมหาวิทยาลัยของสหรัฐอเมริกา 12 แห่ง ในการแข่งขันกีฬา 20 ชนิด ในการแข่งขันกีฬาระหว่างมหาวิทยาลัยในสหรัฐอเมริกา โดยมหาวิทยาลัยที่อยู่ในกลุ่มนี้อยู่ในบริเวณตะวันออกเฉียงใต้ของสหรัฐอเมริกา
กลุ่มแอตแลนติกโคสต์คอนเฟอร์เรนซ์ก่อตั้งในปี พ.ศ. 2496 (ค.ศ. 1953) โดยมีสมาชิกดังนี้
สันติ เศวตวิมล
สันติ เศวตวิมล หรือรู้จักกันในนามปากกา แม่ช้อย นางรำ เป็นนักเขียน นักหนังสือพิมพ์ พิธีกรชาวไทย
สันติ เศวตวิมล เกิดที่ริมคลองบางกอกน้อย ฝั่งธนบุรี เรียนชั้นประถมศึกษาที่ โรงเรียนอำนวยศิลป์ธนบุรีและชั้นมัธยมศึกษาที่ โรงเรียนสวนกุหลาบวิทยาลัย และศึกษาชั้นอุดมศึกษา วิชาการหนังสือพิมพ์ คณะวารสารศาสตร์และสื่อสารมวลชน มหาวิทยาลัยธรรมศาสตร์ และมีประกาศนียบัตรจาก สถาบันวิชาการหนังสือพิมพ์นานาชาติ ประเทศเยอรมนี (นักเรียนทุน)
สมรสกับนางสุชาดา เศวตวิมล มีบุตรสาวที่รู้จักในวงการบันเทิงคือ แพง ขวัญข้าว เศวตวิมล
นที สีทันดร , แม่ช้อย นางรำ , สามตา , อธิษฐาน , กรวิก , เทวดา เดินดิน
มหาวิทยาลัยราชภัฏราชนครินทร์
มหาวิทยาลัยราชภัฏราชนครินทร์ () เป็นมหาวิทยาลัยของรัฐ ตั้งอยู่ในจังหวัดฉะเชิงเทรา จัดตั้งขึ้นเมื่อปี พ.ศ. 2483 เปิดสอนในหลักสูตรประกาศนียบัตรจังหวัด (ครู ว.) เดิมมีชื่อว่า วิทยาลัยครูฉะเชิงเทรา และยกฐานะเป็น สถาบันราชภัฏฉะเชิงเทรา ต่อมาได้เปลี่ยนชื่อเป็น "ราชนครินทร์" ในปี พ.ศ. 2541 จนกระทั่งได้รับการยกฐานะเป็นมหาวิทยาลัย เมื่อปี พ.ศ. 2547 ปัจจุบันเปิดสอนใน 5 คณะ
ในปี พ.ศ. 2483 ได้จัดตั้งโรงเรียนฝึกหัดครูประกาศนียบัตรจังหวัด เปิดสอนหลักสูตรครูประกาศนียบัตรจังหวัด (ครู ว.) ต่อมาในปี พ.ศ. 2485 ได้เปลี่ยนชื่อเป็นโรงเรียนสตรีฝึกหัดครูฉะเชิงเทรา และในปี พ.ศ. 2513 เป็นวิทยาลัยครูฉะเชิงเทรา
ต่อมาในปี พ.ศ. 2535 ได้รับการยกฐานะเป็นสถาบันราชภัฏฉะเชิงเทรา และได้รับประทานนามจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ว่า "ราชนครินทร์ จึงได้เปลี่ยนชื่อเป็น "สถาบันราชภัฏราชนครินทร์" และได้รับการยกฐานะเป็นมหาวิทยาลัย ในปี พ.ศ. 2547
สัญลักษณ์ประจำมหาวิทยาลัย เป็นรูปพระราชลัญจกรประจำพระองค์รัชกาลที่ 9 เป็นรูปพระที่นั่งอัฐทิศ ประกอบด้วยวงจักรกลางวงจักรมีอักขระเป็น อุ หรือเลข 9 รอบวงจักรมีรัศมีเปล่งออก ในรอบเหนือจักรเป็นรูปเศวตฉัตรเจ็ดชั้นตั้งอยู่บนพระที่นั่งอัฐทิศ และรอบนอกด้านบนมีตัวอักษรภาษาไทยว่า "มหาวิทยาลัยราชภัฏราชนครินทร์ " ด้านล้างมีอักษรภาษาอังกฤษว่า RAJABHAT RAJANAGARINDRA UNIVERSITY
มหาวิทยาลัยราชภัฏราชนครินทร์อธิการบดีมาแล้ว 13 คน ดังรายนามต่อไปนี้
แมงดา (แก้ความกำกวม)
แมงดา อาจหมายถึง
เย็น (แก้ความกำกวม)
เย็น อาจหมายถึง
รายนามผู้ประกาศข่าวและผู้รายงานข่าว สถานีวิทยุโทรทัศน์ไทยทีวีสีช่อง 3
ครอบครัวข่าว 3 #รายชื่อผู้ประกาศข่าว
"(ชื่อและนามสกุลเดิม อรปรียา หุ่นศาสตร์)"
"(ชื่อเดิม อินทิรา นาทองบ่อ)"
เดอะลาสต์เลกเชอร์
เดอะลาสต์เลกเชอร์ () เป็นหนังสือขายดีที่ถูกจัดไว้ในรายการ New York Times Best Seller เขียนโดย แรนดี เพาช์ ซึ่งเป็นศาสตราจารย์ด้าน วิทยาศาสตร์คอมพิวเตอร์, human-computer ของมหาวิทยาลัยคาร์เนกีเมลลอน หนังสือเล่มนี้เรียบเรียงจากบทบรรยายของเพาช์ที่ชื่อว่า "ความฝันในวัยเด็กที่เป็นจริง" ในเดือนกันยายน พ.ศ. 2550
เพาช์กล่าวในการบรรยายครั้งสุดท้ายของเขา ซึ่งมีหัวข้อว่า "ความฝันในวัยเด็กที่เป็นจริง" ที่ มหาวิทยาลัยคาร์เนกีเมลลอน ในวันที่ 18 กันยายน พ.ศ. 2550 เขาบรรยายเกี่ยวกับแนวทางการใช้ชีวิต ซึ่งเขาได้บรรยายมาอย่างต่อเนื่องในหลายสถานที่ ในสิ่งที่นักวิชาการชั้นนำคิดอย่างลึกซึ้งว่าเกิดอะไรขึ้นกับพวกเขา จากนั้นเขาได้ตั้งข้อสังเกตไว้หลายอย่าง เช่น "อะไรคือสิ่งที่คุณจะทำให้กับโลก ถ้าคุณรู้ว่าคุณเหลือโอกาสครั้งสุดท้าย"
หนึ่งเดือนก่อนการบรรยาย เพาช์ได้รับทราบว่าเขาเป็นมะเร็งตับอ่อน และคาดว่ามีชีวิตเหลือเพียงแค่หนึ่งปี ก่อนการบรรยาย เพาช์ได้รับการต้อนรับอย่างดีจากนักเรียนและอาจารย์มากกว่า 400 คน หลังจากนั้นเขาลงนั่ง แล้วกล่าวว่า "Make me earn it" จากนั้นมีผู้ฟังบรรยายด้านหลังบางคนตะโกนว่า "คุณได้สิ่งนั้น"
ระหว่างการบรรยาย เพาช์พูดอย่างมีความหวังและสนุกสนาน และยักไหล่แสดงอาการเสียดายที่ทราบว่าเขาป่วย ในระหว่างการบรรยาย เพาช์แสดงความแข็งแรงโดยการวิดพื้นด้วยมือข้างเดียว เขาสนใจอย่างยิ่งเกี่ยวกับวิทยาศาสตร์คอมพิวเตอร์และวิศวกรรม นอกจากนั้นเขายังมีลูกศิษย์และผู้ร่วมงานกับเขาเป็นจำนวนมาก เพาช์ยังเสนอให้ผู้ฟังได้แรงบันดาลใจในชีวิตจากชีวิตของเขา และสามารถนำชีวิตของเขาไปประยุกต์ใช้ในชีวิตตนเองได้
ON/OFF
ON/OFF เป็นวงดนตรีจากประเทศญี่ปุ่น มีสมาชิก 2 คน ประกอบด้วย ซะกะโมะโตะ นะโอะยะ กับ ซะกะโมะโตะ คะซึยะ ซึ่งเป็นพี่น้องฝาแฝดกัน
ทั้งสองคนมาจากเมืองคุรุเมะ จังหวัดฟุกุโอะกะ ด้วยเหตุผลที่ว่าอยากร้องเพลง ซึ่งก่อนหน้านี้ทั้งสองทำไม่สำเร็จเมื่อตอนจบมัธยมปลาย ฝาแฝดทั้งสองจึงตั้งวงขึ้น และก็ได้ทำเพลงจริงๆที่โรงเรียนสอนดนตรีแห่งหนึ่งในจังหวัดบ้านเกิด หลังจากนั้นก็เริ่มมีแฟนเพลงมากขึ้นมีการจัดงานกิจกรรมและคอนเสิร์ตกลางถนน โดยมีผู้สนับสนุนเป็นโรงเรียนท้องถิ่น ที่แรกคือ Zepp Fukuoka และจัดวงเดี่ยวในช่วงปลายปี ค.ศ. 2006 และก้าวจากฟุกุโอะกะไปโตเกียวด้วยเหตุผลที่ว่าอยากจะร้องเพลงต่อหน้าผู้คนมากมาย ในปี ค.ศ. 2007 ซึ่งพวกเขาทำแบบนี้อยู่สามเดือน ในช่วงกลางวัน ส่วนกลางคืนก็จะทำงานพิเศษ
จนกระทั่งเดือนพฤษภาคม ค.ศ. 2007 ของคอนเสิร์ตกลางถนน โปรดิวเซอร์ได้ชวนเขาทั้งสองเข้าร่วมในละครภูตลมโคจิโร่ และนี่คือจุดเปลี่ยนของเขาทั้งสอง ซึ่งแทบจะไม่มีประสบการณ์ทางด้านการแสดงเลย แต่ก็ได้ถูกรับเลือกให้แสดงเป็นตัวละครหลักที่เป็นฝาแฝดในเรื่อง (โคอุ, โชริว) ในช่วงเดือนมิถุนายน ค.ศ. 2007
พวกเขาเดบิวซิงเกิลแรกด้วยเพลง "Eien no Setsuna" (เป็นเพลงจบของละครเรื่อง ภูตลมโคจิโร่ ที่ฉายทางช่อง MXTV และเป็นเพลงประกอบในละครเรื่องอื่นๆด้วย) ในช่วงเดือนพฤศจิกายน ค.ศ. 2007
ซิงเกิลที่สองคือ "Futatsu no kodou to akai tsumi" (เพลงประกอบแอนิเมชันเรื่อง Vampire Knight) ออกวันที่ 4 มิถุนายน ค.ศ. 2008
ซิงเกิลที่สาม "Rinne Rondo" ออกวันที่ 15 ตุลาคม ค.ศ. 2008 (เพลงประกอบแอนิเมชันเรื่อง Vampire Knight Guilty) และซิงเกิลนี้ก็ได้ติดอันดับ 3 ของ Oricon Chart อีกด้วย